
Medicorum  veterum  Asclepiades  dictorum  lustratio 

historica. 


V- 

▼  ix  nominis  sive  cognominis  alicuius  frequentior  fuit  usus  maiorve 
celebritas  et  gratia  inter  Graecos  Romanosque  medicos,  eo  maxime  tem¬ 
pore,  quo  floruere  ex  Alexandrinae  materno  sinu  potissimum  enatae  scho¬ 
lae  medicorum  Dogmaticorum,  Empiricorum,  Pneumaticorum,  et  Metho¬ 
dicorum,  quam  Asclepiadis  illius,  nisi  forte  ab  Apolloniorum  medicorum 
multitudine  fere  pari v)  discesseris.  Illius  vero  nominis  duplicem  in 
antiquitate  graeca  fuisse  significationem  et  vere  duplex  genus,  vetustius 
alterum,  alterum  posterius,  non  erit,  quod  historiae  medicae  gnaros 

plui  ibus  moneam*  Etenim  primum  exstiterunt  inde  ab  anno  mundi 
(uti  dici  solet)  2700  — -  2y5o  Asclepiadae  illi  alve  Aesculapii  sacerdotes , 
per  plus  quam  sexcentorum  annorum  spatium  nisi  longius*  Referente 
I.  H.  Schulz ,  in  sua  historia  medicinae,  opere  adhucdum  magni  faciendo, 
Period*  I.  5ect*  II.  cap.  inde  ab  Aesculapii  cultus  divini  initio ,  cir¬ 
citer  annos  E  ante  urbis  Troiae  excidium,  usque  ad  illius  finem  stirpisque 
originariae  Asclepiadum  extinctionem  saeculo  post  Hippocratis  mortem 

putandam  anni  DCCCXC  impleti  sunt :  bene  tamen  ad  haec  monet  Schul - 

•  •  •  _ 

ziuSy  tanto  nisi  tempore,  ad  minimum  tamen  per  quingentos  annos 
Aesculapii  religionem  in  Asclepiadarum  satis  quieta  possessione  man¬ 
sisse,  eoque  toto  temp.  spatio  medicum,  scii,  alium,  ac  Asclepiada,  qui 
suo  nomine  artem  exercuerit,  haud  facile  apud  Graecos  inveniri.  Hi 
quidem  Asclepiadae  primum  et  per  aliquot  saecula  revera  ex  ipsius 
Aesculapii  stirpe  fuisse  atque  familiam  communis  prosapiae  arctissimisque 


*)  De  quibus  Apolloniis  medicis  vid.  commentationem  meam:  de  Archigene  et  de  Apol- 
loniis  Medicis,  Erlangae  1816. 

necessitudinis  vinculis  iunctam  formavisse,  subinde  tamen  alios  quoque 
nominis  admodum  honorifici  sacerdotiique  socios  adoptionis  lege  recepisse 
perhibentur,  annuentibus  id  non  solum  quibusdam  veteribus  auctoribus, 
Pausania ,  Galeno ,  et  Plinio  maj.,  sed  clarius  idem  eruentibus  Thoma 
Reinesio *)  Dan.  Clerico**)  atque  /.  II.  Schulzio ,  et  bis  adsentientibus 
1.  E.  I.  Walchio ***),  et  nuperius  cel.  Sprengelio +).  Atque  etsi  commu¬ 
nem  omnes  bi  sacerdotes,  quotquot  in  numerosis  Aesculapii,  passimque 
Hygiaeae  et  Panaceae,  templis  per  Peloponnesum,  Helladem  eiusque 
Insulas,  Asiam  minorem,  et  Siciliam  dispersis  sacra  faciebant  et  myste¬ 
ria  admodum  sancta  et  occulta  habita  celebrabant,  originem  primis 
saltem  ab  institutione  cultus  Aesculapii  divini  saeculis  deducerent,  mox 
tamen,  postquam  prima  et  vetustissima  templa,  quae  divo  Medicinae 
Statori  in  civitatibus  Epidauri  et  Titanes  erecta  erant ,,  non  amplius  suf¬ 
fecerant,  iam  secundo  post  conditum  Epidauro  templum  saeculo  qua- 
tuor  principales  huius  sacerdotii  gentisque  ipsius  Asclepiadum  eique 
adscriptorum  sedes  et  quasi  tribus,  nna^ue  totidem  scholae  clinicae 
deinceps  institutae  sunt,  quasi  tot  coenobiorum  ordines,  singulis  plures 
rursus  coetus  filiales  comprehendentibus;  nimirum  tum  in  Insula  Rhodus, 
tum  in  Insula  Cos ,  tum  in  satis  vicina  huic  peninsula  Carensi  C/zz- 
dos,  tum  in  magna  Graecia  (Italica  Asclepiadum  schola  ab  Herodoto  et 
a  Galeno  dicta,  et  ex  illius  relatione  in  urbe  Crotone  condita),  nisi 
etiam,  ut  videtur  omnino,  per  alias  quasdam  Siciliae  urbes  disseminata. 
Horum  prima  reliquis  prius  extincta  est;  secunda  et  tertia  diutissime 
perstans,  summam  ‘famam  et  auctoritatem  obtinuit,  idque  eo  magis, 


*)  Vid.  summi  olim  huius  Philologi  medici ,  cui  vix  alius  superior  fuit  in  antiquitatis 
medicae  cognitione ,  Syntagma  inscriptionum ,  nec  non  Epistolas  ad  Rupertum  etc. 
XXXXVI. 

**)  Histoire  de  la  Medec. ,  edit.  II,  1720.  lib.  II.  cap.  5.,  cfr.  lib.  III.  c.  9,  et  ibid. 
quae  ex  epistola  doctiss.  Abbat.  Garofalo  in  Giorn.  della  letter.  di  Roma  T.  II. 
adducuntur. 

***)  Eius  Antiquitat.  Medie,  select.  (1772),  cap.  V.  Historiae  Asclepiadarum  specimen, 
f)  Eius  pragmat.  Gesch.  d.  Arzneik. ,  edit.  III.  T.  1. 

quum  liorum  templorum  Coi  et  Cniclii  sacerdotes  originem  suam  dire¬ 
ctius  a  Podalirio,  Aesculapii  filio,  repeterent,  et  stirpis  ordinisque  purita¬ 
tem  anxia  cura  servare  studerent.  Palmam  inter  utramque  lioc  ipso 
sibi  praeripuit  scliola  Coa,  quippe  cuius  sacerdotes  adhuc  tempore 
Hippocratis,  qui*  ipse  Cous  Asclepiadeus  fuit,  prosapiae  stemma 
continua  et  haud  interrupta  successione  ah  ipso  Aesculapio  ducere 
gaudehant,  etsi  hoc  ij)So  tempore  plures  inter  Coos  Asclepiades  fuisse  a 
genuina  Asclepiadum  stirpe  prorsus  alienos,  nulli  dubitemus *).  Ultimo 
dicta  schola  (Italica)  citius  multo  ah  originaria  institutione  et;  religione 
defecisse,  et  cum  philosophorum  scholis  (Agrigentinis  et  Crotoniati- 
bus  etc.)  commixta  esse  videtur.  His  seriore  demum  tempore,  quo  iam  Rho- 
densis  schola  ex  tincta  erat,  accessere  quinto  et  brevi  post  sexto  loco  duo 
novissima  Aesculapii  templa  Asclepiadumque  scholae,  altera  aetate  prior 
in  urbe  Pergamo ,  altera  huius  filia  aliquanto  iunior,  in  urbe  Smyrna , 
utraque  in  Asia  min.  insulisque  multum  laudata,  et  medicorum  quoque 
clariorum  utraque  foecunda  mater.  (In  Smyrnensi  uti  in  Pergameno 
templo  Aaxfaiiuog  Xevq  colebatur).  Cuius  iHrnisqnfi  fama  atque  auctori¬ 
tas,  non  solum  in  rebus  sacris,  sed  praesertim  in  medicis,  Galeno  ipso 
teste,  diutius  floruit,  postquam  Cnidiae  atque  Coae  scholae  nihil  nisi 
nomen  superesset.  Nullum  tamen  dubium  est,  huius  templi  Asclep, 
Pergameni  sacerdotes,  medicinam  clinicam  reliquorum  in  modum  em¬ 
piricum  facientes,  omnium  paucissimo  numero  ex  ipsa  Asclepii  sohole 
fuisse,  sed  plurimam  partem  huic  tantum  solemni  receptione  adscriptos 
fuisse.  Denique  Iiomae  quoque  templum  Aesc.  erectum. 

Ipsius  autem  familiae  Asclepiadarum,  quotquot  fuere  eius  rami 
atque  ad  templa  coetus  speciales,  iuxta  Aesculapii  cultam,  et  ex  huius 


*)  De  his  Asclepiadis  Cois  tantummodo  accipiendum  est,  quod  apud  scriptores  ali¬ 
quot  legimus ,  cos  Nebrides  quoque  vocatos  fuisse ,  a  Nebro  quodam  inprimis 
celebri  Asclepiada  Coo,  Hippocratis  atavo  (vid.  Le  Clere  1.  m.  p.  78.).  Neque 
putem,  Ccl.  Sprengelium  (1.  m.  p,  i58),  quumis  huius  Nebridum  nominis  mentionem 
tamquam  synonymi  Asclepiadum  faceret ,  de  Asclepiadis  in  universum  ita  dicere 
voluisse. 

ipsius  ratione  legeque,  peculiare  officium  et  vero  praerogativam  fuisse, 
medicinam  clinicam  faciendi,  atque  tum  quidem  morborum  signa  et 
phaenomena,  tum  prognostica,  tum  curationes  et  medicamenta ,  quae 
opem  tulerint,  nec  ne,  historiasque  succinctas  morborum  ita  ab  ipsis 
curatorum  pluribus  tabulis  ad  templa  suspensis  consignandi,  res  est  no¬ 
tissima  neminemque  fugiens,  qui  fontes  historiae  rerum  graecarum  tam 
sacrarum  quam  profanarum,  medicarumque  in  specie,  atque  recen- 
tiorum  historiae  medicae  scriptorum  hac  de  re  exposita  comparaverit. 
De  varia  ratione  methodoque,  sicut  de  vario  mysteriorum  genere  vari¬ 
isque  superstitionis  fraudulentae  auxiliis,  nec  non  de  speciosa  scientiae 
naturae  et  morborum,  praesertim  prognosticae,  ostentatione,  in  qua 
Asclepiadae  illi  pariter  ac  in  gratiae  gloriolaeque  sectatione  et  simul  in 
lucri  venatione,  egregie  excelluere,  de  praestigiis  divinae  adflationis  deni¬ 
que  ac  miraculosae  illuminationis  per  somnia,  nomine  incubationum #) 

*)  incubationibus  hisce ,  quarum  primordia ,  sicut  ex  parte  etiam  ipsius  Aescu¬ 
lapii  cultus  divini  clinicesque  cum  hoc  ipso  coniungendae  origines ,  ex  Aegypto, 
atque  ex  commixtione  quadam  cultus  Aesculapii  vere  et  originarie  Graeci  cum  vetu¬ 
stiore  cultu  Serapidis  Isidisque  petenda  esse,  inter  plurimos  tam  veteres  quam  recen- 
tiores  palaeologiae  graecae  scriptores  convenit ,  ex  Pausaniae ,  Artemidori,  Aristi¬ 
dis,  et  Philo  strati  relationibus  scriptores  recentioris  aevi  supra  laudati  abunde  ex¬ 
posuere  :  quibuscum  conferre  inprimis  iuvabit  Cl,  Kinderling  ingeniosum  scriptum : 
Der  Somnambulismus  unserer  Zeit  mit  der  Incubation  verglichen.  Dresd.  1788« 
Atque  fuisse  omnino  magnam  miramque  analogiam  inter  illa  incubationis  et  di¬ 
vinationis  in  somno  ( clairvoyance  nostratum)  caerimonias  et  inter  artificialis  bio- 
magnetismi  et  exstaseos  divinatoriae  magneticorum  somniantium  excitationem ,  ex 
Mesmerianae  scholae  praeceptis  faciendam,  comparanti  cuique  sponte  obveniet. 

Quum  haec  Asclepiadum  in  templis  munera  atque  simul  artificia  fraudulenta 
in  aegrotis  curandis  ex  ipsius  Aristophanis  Pluto  prae  reliquis  succincte  clareque 
Schulzius  (Histor.  Med.  p.  i^o)  descripserit,  placebit  forte  lectoribus,  haec  ex 
ipso  hic  loci  legere: 

,, Primo  lustrari  lavarique  (et  ungi)  debebant  Ixerai ,  i.  e.  Aesculapii  consu¬ 
lendi  causa  recens  adventantes ;  deinde  sacrificium  exhibere  (gallum  Aesculapii,  nec 
tamen  hunc  solum,  sed  aureos  quoque  nummos  et  varia  dona  sic  dicta  ex  voto  ar¬ 
gentea,  aurea,  (uti  hodie),  in  templis  suspensa,  Hs.),  quod  arae  imponebatur,  tum 
in  templo  decumbere,  et  somnum  capere.  Ubi  iam  quiescebant,  sacerdotum  ali- 

istarum  ad  oracula  Dei  enuncianda  adeo  celebratis  maximique  liabitis  in 
templis  Coo  et  Cnidio,  nec  non  Smyrnaeo  et  Pergameno,  conferri  inpri- 
ruis  merentur  ex  veteribus  auctoribus,  praeter  Aristophanis  Plutum ,  et 
Luciani  dialogum,  Alexander  sive  Pseudomantis  inscriptum  (utrumque 
satyra  praestigia  illa  fraudesque  Asclepiadum  perstringentem),  Pausanias 
(de  templis  Aesculapii,  sacrisque  et  festis  in  eius  cultum  celebratis  om¬ 
nium  uberrime  agens),  Philostratus  in  vita  Apollonii,  Aristides ,  qui 
ipse  vir  impense  superstitiosus  et  fere  mente  alienatus  Asclepiadum  istis 
praestigiis  absurdisque  curationibus  sacris  misere  vexare  corpus  suum 
passus  est,  e  nuperioribus  Hermannus  Conring ,  in  exercit.  de  incubatione 
in  fanis  deorum,  medicinae  olim  causa  facta,  i658. ,  J.  A .  Sehiz ,  in  diss. 
de  Aesculapio,  1661.,  Henr.  Meibomius  in  diss.  de  incubatione  in  fanis 
deorum  (quam,  nondum  mihi  visam,  ex  Schulzii  laudatione  allego), 
Thom.  Reinesius ,  vir  ille  immense  doctus  ,  in  Epist.  ad  Rupertum, 
Dan.  Clericus ,  1.  m. ,  Tabulam  quoque  genealog.  Asclepiadum  addens, 
J.  H.  Schulze,  (inprimis  docte)  op.  cit  Period.  I.  Sect.  II.,  C.  Fr .  Hundert- 
mark  in  comment.  de  incrementis  art.  med.  per  exposition.  aegrotorum, 
1749.,  J.  O.  Giinzy  in  diss.  de  dadov^iaig  in  sacris  Aesculapii,  novissimeque 
V.  Y.  Cei.  Sprengel  et  J.  Hecker  in  lauda tiss<  suis  historiae  medicae  enarra¬ 
tionibus. 

His  ipsis  autem  sacerdotibus  Asclepiadis  lapsu  dimidii  millenarii 
partim  una  cum  Asclepii  cultu  sensim  exstinctis  (ita  post  Rhodenses 
demum  Coi  et  Cnidii,  siquidem  inter  hos  medicinae  in  templis  exer¬ 
citium  et  sacrorum  illorum  mysteriorum  celebratio  non  ita  multum 


quis,  Aesculapii  habitu  indutus ,  comitante  filiarum  Aescul.  caterva,  aegrotum  vi¬ 
sitabat  ,  eaque  vel  administrabat  (medicamenta  etc.)  vel  edisserebat ,  quae  necessaria 
putabantur.  Et  quum  nefas  aut  periculosum  haberetur,  si  quis  etiam  vigilaret,  som¬ 
num  non  simulare ,  de  eo ,  quod  vere  viderat  vel  audiverat  quisque ,  non  aliter 
quid  perbibere  licebat ,  quam  de  re  per  somnum  visa  et  oblata.  —  Quae  quisque 
didicerat ,  sibi  sanitatis  causa  peragenda  esse ,  si  opem  attulissent ,  ea ,  qui  ditiores 
erant ,  columnis  inscribenda  curabant ,  tenuioris  fortunae  homines  tabulis ,  quae  in 
templo  suspendebantur  etc.  « 

post  Hippocratis  obitum  modo  non  prorsus  cessavisse,  atque  artis  asclepiae 
liberius  exercitium  extra  templum  aliis  quibusvis  lianc  artem  empirice 
arripientibus  relictum  fuisse  videtur,  unde  (nimis  stricte  licet)  Diocles 
et  Praxagoras ,  uterque  medicus  Hippocraticus  inprimis  insignis  brevi 
post  Hippocratem  florens,  a  Suida  dicuntur  Asclepiadarum  ultimi),  partim 
tantum  ab  antiqua  et  strictiore  religionis  cultusve  lege  simulque  a  super¬ 
stitiosa  illa  empiria  clinica  deficientibus,  et  ad  philosophiae  atque  physio¬ 
logiae  studium  progredientibus,  nomine  tantum  Asclepiadum  retento 
muneris  et  auctoritas  saeculis  proximis  post  Hippocratem,  Dioclem,  Erasi- 
stratum,  et  Chrysippum  Cnidium,  i.  e.  versus  tempora,  quo  iam  laete 
floruere  scholae  Dogmaticorum,  Empiricorum,  Methodicorum,  et  Pneu¬ 
maticorum,  magis  magisque  abolevit.  Et  quamvis  usque  ad  Galeni  et 
Pausaniae  tempora  et  ultra  aliquis  Aesculapii  cultus  in  templis  Epi¬ 
daurio,  Pergameno,  Smyrnaeo ,  Romanoque  superesset,  sacerdotibus  ad 
liaec  sacra  constitutis ,  medicinae  tamen  exercendae  praerogativa  tantum 
abfuit,  quin  adliuc  apud  bos  esset7  ut  lana,  medicis  profanis  tantummodo 
uti  maluerint  Graeci  Romanique,  iis  scilicet,  qui  in  una  alterave  illa¬ 
rum  scholarum,  sive  Athenis,  sive  Alexandriae  (reliquorum  longe  ce¬ 
lebratissima  et  florentissima),  sive  Romae,  aut  Syracusae  et  Pergamo  for¬ 
mati  fuerint.  Etenim  scimus,  iam  diu  ante  Polybum,  Dioclem,  Era- 
sistratum,  scholamque  Alexandrinam  conditam  plures  fuisse  in  Graecia 
Joniaque  medicos  et  chirurgos  arte  eminentes  et  praxeos  late  exten¬ 
sae  fama  claros,  quales  e.  gr.  laudantur  Damocedes  Crotoniates ,  Hip¬ 
pocrate  ipso  plus  quam  decem  lustra  senior,  Epicharmus,  Eudoxus ,  Dia¬ 
goras  ,  magnusque  ille  Empedocles  Agrigentinus,  quos,  etsi  iuventute 
sua  ab  Asclepiadeis  Cnidiis  praesertim  medicinae  empiricae  rudimentis 
imbutos,  maturiore  tamen  aetate  ab  illa  schola  descivisse,  et  aut  ad  pbi-  . 
losophorum  s.  physiologorum  illo  aevo  excellentium  castra  transiisse,  aut 
artem  medicam  suopte  prorsus  ingenio  coluisse  cognitum  est.  Ipsiusque 
novae  aerae  medicae  conditoris  Hippocratis ,  sicuti  filiorum  Thessali  et 
Draconis  ,  atque  generis  excellentis  Poljhi ,  etsi  e  Coo  Asclepiadum 
coetu  oriundorum,  et  observandi  curandique  methodum  aliqualem  ab 

.*•  '  -2  S  :  ‘  ' 


9 


ipso  accipientium,  physiologiam  atque  medicinam  illam,  qualem  ex 
Hippocratis  libris  tam  genuinis  quam  spuriis  (partim  a  Polybo,  atque 
a  nepotibus  discipulisve  Hippocratis  exaratis)  depromere  licet,  multis 
titulis  a  Coa  disciplina  discessisse,  et  deinceps  e  philosophorum  (Demo¬ 
criti,  Heracliti,  Empedoclis,  ipsiusque  Platonis,  et  Zenonis  ac  Chry¬ 
sippi  quoque)  scholis  diversas  doctrinas  novis  inventis  anatomico -phy¬ 
siologicis  nec  non  pathologico -therapeuticis  immixtas  fuisse,  inter  omnes 
historiae  medicae  gnaros  compertum  est.  Neque  tamen  defuere  hoc  quo¬ 
que  tempore,  proximoque  post  Hippocratem  saeculo,  Asclepiadae,  prae¬ 
sertim  Cnidienses ,  celebriores  et  in  medicina  observante  atque  clinica 
laude  insigniore  conspicui,  quos  inter  Euryphon ,  Ctesias ,  Elidemus ,  PH~ 
stonicus ,  Dieuches ,  et  Chrysippus  Cnidius  inprimis  nitent,  qui  nomini 
stirpis  suae  novam  auctoritatem  novamque  gratiam  reddere  studerent. 

Sed  quamvis  ceciderat,  novo  Hippocratieae  atque  ex  hac  Alexan¬ 
drinarum  scholarum  sidere  lucente ,  Asclepiadum  honor  et  nimis  em¬ 
piricae  ac  praestigiorum  plenae  ipsorum  medicinae  auctoritas  inter 
populos ,  nominis  tamen  adhuc  remansit  haud  exigua  existimatio  at¬ 
que  gratia.  Hinc  itaque  factum  est,  ut  etiam  post  stirpis  Asclepia- 
darum  declinationem  et  extinctionem  haud  pauci  medici  tum  Graeci 
tum  Romani  Asclepiadis  cognomen  sibi  adsciscerent,  aut  ipso  tamquam 
nomine  familiari  uterentur,  quo  ipso  famae  et  auctoritati  suae  con¬ 
sulerent,  fidemque  maiorem  praeceptis  et  inprimis  medicamentis  a  se 
praeparatis  conciliarent  Atque  hoc  modo  secunda  s.  posterior  series 
Asclepiadarum  medicorum  secuta  est,  nulla  stirpis  gentisve  nec  vitae 
in  templis  communione  inter  se  iunctorum.  Plerique  horum  Asclepia¬ 
dum  vixere  intra  saeculum  primum  ante  Christum  n.,  et  saec.  primum 
post  Chr.  n. ,  usque  ad  Hadriani  et  Antonini  tempus:  quo  itaque  tem¬ 
pore  mos  ille  nominis  illustris  adoptione  gloriolam  sectandi  inter  me¬ 
dicos,  praesertim  ex  Alexandrina  atque  Romana  schola,  inprimis  flo¬ 
ruisse  videtur.  Plurimi  superaddere  solebant  illud  cognomen  familiari 
nomini,  aut  illi  priori  loco  posito  addere  nomen  urbis  patriae.  Neque 
omnium,  quotquot  hoc  nomen  sive  cognomen  usurpaverint,  medico¬ 
sa 

rum  ad  nos  venit  notitia ;  quin  immo  verosimile  sit,  maiorem  fuisse 
numerum  eorum  Asclepiadum,  quorum  nulla  servata  est  memoria. 

Sed  in  iis  quoque  medicis  Asclepiades  dictis  recensendis  atque  de¬ 
finienda  tum  aetate,  qua  vixerint  et  qua  sibi  successerint,  tum  patria 
locove,  quo  inclaruerint  artemve  exercuerint,  haud  exiguae  obveniunt 
molienti  difficultates,  quae  eo  magis  premunt  implicantque  historiogra¬ 
phum,  quo  parciores  atque  obscuriores  de  plerisque  horum  Asclepiadum 
apud  veteres  auctores  occurrunt  notitiae,  haud  raro  admodum  ambiguae 
vel  confusae;  quid,  quod  aliquorum  ex  iis  non  nisi  in  marmorum 
inscriptionibus,  a  Grutero ,  Reinesio,  G.  Fossio ,  aliisque  expositis  mentio  < 
nem  factam  teneamus.  Quum  nullius  horum  Asclepiadum  scripta,  neque 
fragmenta  quaedam  ipsis  auctorum  verbis  ad  nos  pervenerint,  in  quo  certe 
quod  spectat  ad  Asclepiadis  Bithynii,  omnium  celeberrimi,  opera  nume¬ 
rosa  magnam  iacturam  factam  dolemus,  de  placitis  praeceptisque  ipsorum 
sicut  de  medicinae  clinicae,  quam  fecerint,  ratione  et  pretio  solummodo 
ex  auctorum  aut  coaevorum  aut  seniorum,  qui  de  illis  egerunt,  aut 
quorumdam  sententias  praeceptaque  aut  inventa  breviter  commemora¬ 
runt,  praesertim  Galeni,  Plutarchi ,  Plinii  maioris,  Celsi ,  Caelii  Aureliani, 
Scribonii  Largi,  Aetii ,  Apuleii  etc. ,  relationibus  iudicium  aliquod  ferre 
licet.  Tum  quidem  ex  bis  fontibus,  tum  ex  pluribus  marmoribus  in¬ 
scriptis  plures  viri  docti  superioris  praesertim  saeculi ,  et  reeentiores 
quoque,  horum  virorum  Asclepiades  dictorum  historiam  ex  tenebris 
eruere,  atque  quot  fuerint,  et  qua  aetate  quove  loco  singuli  vixerint, 
extricare  studuerunt.  Jnprimis  de  hoc  penso  doctis  laboribus  prome¬ 
ruerunt  G.  L  ossius  de  Pbilos.  cap.  XI.  et  de  Hist.  Graec.  cap.  XVIII  et 
XXII,  J.  Gruterus  thesaur.  inscript.  LXXI  XCIII,  Th.Reinesius  in  syntagm, 
inscription.  pag.  609  sqq.  et  epist.  ad  Rupertum  XXXXVI  pag.  3q5  sqq., 
ubi  vir  eruditissimus  de  scriptis  Asclepiadae  acturum  se  esse  promisit, 
morte  tamen  impeditus  fuit,  praesertim  Jo.  Alb.  Fabricius ,  in  Bibi.  Graec. 
Vol.  XIII,  lib.  1  7  (de  quo  vid.  paulo  infra),  Dan.  Clericus  (le  Clere)  in 
Hist.  de  la  Med.  Part.  II.  lib,  III.  cap.  4 —  10,,  Dan.  Vink  Amoenit.  philol. 
med.  (Traj.  ad  Rli.  1730)  sect.  III.  cap.  3.  pag.  319  sqq.,  Abb. Bias.  Garo- 

falo ,  in  Epistola  italice  scripta,  in  parte  I.  Ephemeridum  Iitt.,  Romae  1718, 
et  translata  in  le  Clere  Hist.  de  la  med,  p.  410  sqq.,  C.  J.  IFalch,  Antiqui t 
med.  select.  sect.  Y,  A.  Haller  in  Biblioth.  med.  pract.  T.  I.  p.  140  sqq. 
1.  m.  Kiirt.  Sprengel ,  itemque  in  Bibi.  bot.  I.  et  chir.  I.,  J.  C ,  G.  Ackermcinn , 
Hist.  med.  1792,  C.  Fr.  Burdach ,  praes.  Birkholz ,  diss.  exliib.  scriptorum 
de  Asclepiade  indicem.  (Eiusdem  Viri  celeberr.  liber  doct.  » Asclepiades  u. 
John,  Brown ,  eine  Parallele,  Lips.  1800,  sicut  Cl.  Gumperti  docta  com- 
mentat.  de  Asclepiade  Bithyno  (1794),  et  Fragmenta  Asclepiadis ,  ab  Eo¬ 
dem  edita  (1 794)  ad  Bithynum  hunc  exclusive  pertinent.)  In  quo  tamen 
proposito  non  omnes  illi  auctores  pari  successu  allaboravere,  aliis  quippe 
medicorum  Asclepiades  dictorum  copiam  nimis  numerosam,  aliis  nimis 
restrictam  perhibentibus,  aliis  itidem  plures  diversosque  Asclepiades  in 
unum  confundentibus ,  sibique  in  elencho  suo  non  constantibus.  In 
uno  tantum  medico  Asclepiade,  coque  omnium  huius  nominis  longe 
principi  et  sicut  celeberrimo,  ita  apud  Galenum  reliquosque  veteres 
plurimum  laudato,  (A.  Bithynio)  definiendo  et  describendo  fere  omnes 
conveniunt,  aliquantum  dissentientes  solummodo  in  aetatis  urbisque  pa¬ 
triae  consignatione.  Quod  autem  ad  numerum,  recensitos  invenimus 
apud  Reinesium  Medicos  Asclepiades  octo  (Bithynum,  iunior.  Asci.  Phar- 
macionem,  Arruntium  Sempron.  Asci.,  Calpurnium  Asclep.,  Aelium  Asci. , 
P.  Numitorium  Asci. ,  Asci,  anonymum,  et  Asci.  Ephesium)!,  apud  Fabri- 

cium  ipsum  (qui  ex  Reinesio  etiam  reliquos  memoravit),  expressim  solum¬ 
modo  duo  (Bithynum  et  Pharmacionem),  reliquis  incertis  relictis,  apud 
Bias.  Garofalum  (1.  m.)  duodecim ,  quorum  autem  aliqui  perperam  dis¬ 
positi  et  confusi,  partimque  haud  medici  fuisse  videntur,  apud  Clericum , 
secundum  Gruterum ,  septem  certiores,  et  quatuor  incertos,  quorum  aliqui 
pariter  confusi  sunt  habendi,  apud  Tlallerum  tum  seoc  septemve ,  tum  octo , 
apud  TFi alchium  sex ,  totidemque  apud  Rupertum.  Neque  mirabitur  hic 
in  medicis  Asclepiadis  nomen  gerentibus  dissensus  quemque  secum  repu¬ 
tantem,  tum  quidem,  plurium  ex  hisce  non  aliam  nisi  in  lapidum  in¬ 
scriptionibus  inveniri  memoriam,  eamque  saepe  esse  admodum  obscuram 
ambiguamque ,  tum  quorumdam  ab  ipsis  auctoribus  graecis,  praesertim 

a  Galeno ,  admodum  vagam  mancamque  fieri  mentionem,  confusione 
vix  non  carentem’,  tum  etiam  quosdam  ex  illis  neutiquam  medicos  fuisse, 
sed  Philosophos  aut  Grammaticos. 

Quae  quum  ita  sint,  haud  inutile  quid  nec  superfluum  acturum 
me  esse  putavi,  quum  comparatione  diligenti  tum  locorum  apud  veteres 
auctores  huc  facientium  tum  modo  laudatorum  nuperiorum  de  eodem 
argumento  scriptorum  novam  medicorum  Asclepiades  dictorum  lustratio¬ 
nem  et  quam  fieri  poterit  correctiorem  et  certiorem  ipsorum  recensionem 
molirer,  In  hoc  labore  nunc  cum  lectoribus  communicando  solummodo 
in  eruendis  iis,  quae  de  vitae  munerisve  conditione,  aetate,  patria  aut 
domicilio,  et  de  scriptis  aliquorum  Asclepiadum  inveniri  poterant,  sub¬ 
sistere  volui,  reliqua  plurima,  quae  de  doctrinis  placitisve  vel  inventis 
celebriorum  ex  hac  serie  (Asclep.  Bithyni  et  Pharmacionis,  nam  de  re¬ 
liquorum  Asclepiadum  vita  et  doctrinis  nihil  prorsus  constat)  dicenda 
forent,  et  quae  iam  ab  aliis  latius  et  docte  exposita  sunt,  hic  paucissi¬ 
mis  tantum  attingens. 

I.  Asclepiades  Bithynus,  s.  Prusiensis. 

Is  vir  suo  tempore  celeberrimus  iure  optimo  agmen  ducat,  quum 
is  non  solum  aetate,  qua  floruit,  sed  nominis  etiam  fama,  ingenii  acie 
praeceptorumque  et  meritorum  laude  reliquos  omnes  Asclepiades  dictos 
anteivisse  videatur.  De  nullo  quoque  Asclepiade  tantum  apud  veteres 
{Galenum  praesertim,  cui  etsi  Asclepiadis  huius  doctrinae  adversario 
acrique  censori  plurimas  de  hoc  viro  notitias  et  haud  pauca  praecepto¬ 
rum  fragmenta  debemus,  nec  non  Caelium  Aurelianum,  magnum  ipsius  ad¬ 
miratorem)  et  recentiores  medicae  antiquitatis  scriptores  disputatur,  quam 
de  illo  ,  quem  omnino  novissimi  quoque  plures  viri  docti  inprimis  dig¬ 
num  habuere,  cuius  memoriae  recolendae  placitisque  dispiciendis  ope¬ 
ram  soler tiorem  impenderent.  Conferantur  e  veteribus  de  hoc  A.  Pru- 
siensi  sive  etiam  Ciensi  *)  (quod  epitheton  populare  antiquius  fuisse  vide<- 


*)  Ciensis  propterea  quoque  passim  (raro  tamen)  vocatus,  quod  civitas  Prusia  anti- 

tur)  praeter  Galenum ,  de  natural.  facult.,  de  usu  part.,  de  comp.  med.  e. 
S.  p.,  Plutarchus  de  placitis  philosophorum,  Celsus ,  aliquoties  A.  laudans, 
Plinius ,  hist.  nat.  plur.  locis,  Scribonius  Largus ,  et  Rhodius  ad  hunc, 
Caelius  Aurelianus ,  saepissime  de  A.  locutus,  C.  Apuleius ,  in  florid. , 
tum  inter  nuperiores  Th.  Reinesius,  Epist.  LYI  ad  Rupertum  pag.  3c)5  sqq. 
Gronovii  thesaur.  antiquit.  graec.  T.  X.  pag.  88 1  et  1195,  et  ihi  Meursi- 
us,  G,  Eossius,  L  m.,  D .  Le  Clere  Hist.  de  la  Med.,  pag* *  392  —  420> 
J.  E.  J.  TEalchius  in  Antiqui tatt.  med.  select.  p.  119  sqq.,  A.v.  Haller  in 
Bibi.  med.  pract.  et  BibL  anatom.,  et  cliir.  Anton  Cocchi  i n  Discorso  primo 
sopra  Asclepiade ,  agii  filio  Raimondo  Cocchi ,  Florentiae  iy58  edito,  quam 
primam  particulam  quatuor  aliae  ex  autoris  consilio  sequi  debuerant, 
nisi  autorem  eruditissimum  praematura  mors  eripuisset,  nec  non  Rian- 
coni,  Briefe  uber  den  Celsus ,  iibers.  von  Krause .  Leipz.  1781.  pag.  21  sqq.; 
porro  Gumperti  supra  laudatam  duplicem  scriptionem,  de  Asclepiade 
Bithyno  et  Fragmenta  Asclepiadis,  1794»  nec  non  Cei .  Rurdachii  supra 
laud.  doctissima  scripta  bina,  atque  Cei.  Sprengelii  et  J •  Heckeri  historias 
medicinae  aestimatissimas. 

Asclepiades ,  natus  in  urbe  Prusia  sive  Prusiade  Bithyniae  r<'),  circa  an¬ 
num  urbis  cond.  DXC,  Pompeio  nec  non  Cicerone  prior,  Mithridati  coae¬ 
vus**),  Romam  venit  circiter  A.  100  ante  Clir.  n.  sive  Olymp.  CLXX,  1 
( Sprengel,  a.  Yrb.  Cond.  63 0,  secundum  Cl.  Rurdach ),  ibique  primum 


quiori  tempore  Cio  (testibus  Strabone  et  Galeno)  audiebat ;  de  quo  plura  vid.  apud 
le  Clere  Hist.  de  la  med.  1.  m.  et  cfr.  ibid.  Abb.  Garofalo  Epistolas. 

*)  Hanc  ipsam  urbem ,  prius  Cios  vocatam  ,  ab  aliis  duabus  urbibus  Prusia  pa¬ 
riter  dictis  distinguere  docuere  praesertim  Scaliger  ad  Euseb.  Cliron.  p.  78 

et  ad  Strabon.  C.  XII.  p.  844.,  tum  Salmasius ,  Exercit.  Plin.  T.  I.  p.  616, 
et  Garofalo  apud  Le  Clere  1.  m.  Altera  scii,  urbs  Prusia  ad  Olympum  mon¬ 
tem  Bithynicum  ,  tertia  sub  Hypio  flumine  sita  fuisse  dicitur. 

**)  Galenus  compos,  medie,  sec.  loc.  1.  VII.  Pompeium  haud  amplius  Asclepiadis 

coaevum,  sed  post  liuius  demum  obitum  (a.  TJ.  C.  647)  natum  fuisse,  Cocchi, 

atque  censor  libri  Walchiani  (in  Gotting.  Philol.  Biblioth.  II,  3.,  I77a)  P10^are 
studuerunt. 


Rhetorices  magister-),  huius  autem  artis  haud  sufficientem  quaestum 
inveniens.,  post  paucos  annos  ad  artem  medicam  transiit,  quam  pari 
studio  ac  sagacitate  amplectens,  nova  plane  theoriae  medicae  scii,  me- 
thodicae  fundamenta  iecit,  in  ea  Epicuri  potissimum  philosophiam  ato- 
misticam  sequutus.  Quae  quidem  Asclepiadis  medicina,  etsi  pri¬ 
mum  repetita  esset  a  Dogmaticorum  schola,  tamen  in  omnibus  fere, 
quae  Dogmatici  post  Hippocr.  ad  illa  usque  tempora  docuerant,  ab 
ipsorum  disciplina  discrepavit,  itidemque  in  medendi  methodo,  in  qua 
Asclepiades,  Celso  teste,  inprimis  Cleophantis  praeceptis  adhaesit,  no¬ 
vam  plane  ingressa  est  viam.  Curationes  per  medicamenta  diaeteticis 
postponens,  pharmacisque  magis  adversans,  quam  favens,  sibi  tamen  in 
hoc  non  constans  fuit,  et  saepe,  Empiricorum  ad  instar,  nimius  fuit  in 
medicamentis  compositis,  coacervatis:  erga  aegrotos  facilis,  officiosus, 
sed  magniloquus,  gloriaeque  admodum  avidus. 

Atque,  ni  omnis  fallor,  meliori  iure  ipse  Asclepiades  huius,  quam 
discipuli  solummodo  plenius  exstruxerunt  et  novis  omnino  vel  in  stri¬ 
ctius  systema  redactis  positionibus  theoreticis  et  praeceptis  practicis  adau¬ 
xerunt,  doctrinae  methodicae,  etsi  non  ab  ipso,  sed  a  discipulis  demum 
-1  hemisonOy  et  decem  lustra  post  a  Thessalo  sic  dictae,  verus  stator  prin¬ 
cepsque  auctor  dicendus  erit,  quemadmodum  idem  Plinius  quoque  ex¬ 
pressis  verbis  confirmat.  Neque  videntur,  quae  post  Themisonem. ,  plura 
in  senio  demum  innovantem,  a  thrasone  isto  Thessalo ,  altero  sectae  metho¬ 
dicorum  capite,  et  metasyncriseos  illius  principali  auctore,  meliusque  a  So¬ 
rano  illi  medicinae  methodicae  addita  vel  aliter  statuta  sunt,  ipsa  physio¬ 
logiae  et  pathologiae  Asclepiadeae  principia  tetigisse  vel  reformavisse,  sed 
in  specialioribus  potius  medicationis  et  diaetae  regulis  stabiliendis  mulan- 
disve  constitisse.  Ut  paucis  comprehendam,  quaenam  fuerint  Asclepiadis 
theoriae  methodique  principia  ex  Epicuri  philosophia  et  physiologia  ma¬ 
teriali  s.  atomistica  hausta,  (quipe  quum  post  labores  doctissimos  virorum 


*)  Plinius  I.  VI,  cap.  7. 


supra  laudatorum,  Clerici ,  Hali  er  i ,  Ackermanni }  Sprengelii ,  Gumperti, 
Burdachi ,  Heckeri ,  nova  fusior  que  liuius  argumenti  retractatio  omnino 
superflua  foret),  sufficiat  liaec  animadvertere. 

Hippocraticam  observandi  et  prius  exspectandi,  quid  natura  faciat, 
quove  tendat,  viam,  atque  in  ipsa  positam  totam  medicinam  analyticam 
iuvenis  adhuc  relinquens  Asclepiades  noster,  et  ad  Erasis tr a ti  Dog-? 
maticorumque  ratiocinantem  magis  et  aliquomodo  abstractiorem  morbo^ 
rum  considerationem  et  therapeuticen  synthesi  exstructam  propius  acce¬ 
dens  (perperam  a  Caelio  Herophileis  propior  habitus,  quum  tamen  ipse 
idem  Caelius  pluries  omniumque  optime  et  definite  nostrum  methodi¬ 
cae  theoriae,  modo  non  sectae,  principem  statorem  dixerit),  mox  in  ipsa 
physiologia  atomistica,  materiem  primariam  omnis  vis  omnisque  motus 
causam  statuente,  fundamentum  firmius  theoriae  invenire  sibi  persua¬ 
sit,  quippe  quam  naturae  medicatrici  (quam  tamen  minime  altiori  sensu 
biodynamico  agnovit,  sed  tantummodo  ut  servandi  aequilibrii  inter  mate¬ 
riae  organicae  moleculas  elementares  (dyxovq)  et  inter  spatiola  vacua,  in 
quibus  illae  continuo  circummoveantur,  continuum  nisum  consideravit),  ex¬ 
plicandae  et  ipsi  therapiae  facilitandae  commodiusque  regendae  magis  con¬ 
sentaneam  habuit.  Quemadmodum  is  normam  vitae  et  sanitatem  in  recta 
et  ordinata  motus  tov  oyxcor  in  poris  s.  spatiolis  vacuis  temperie,  simulque 
in  iusta  atomorum  ad  spatia  in  diversis  organis  fluidisque  proportione 
positam  ratus  est,  ita  morbum  quoque  ex  huius  proportionis  sive  ae¬ 
quilibrii  specifici  inter  utrumque  massae  et  performationis  solidorum 
fluidorumque  organicorum  factorem,  quem  dicunt,  turbatione  (ex  crvy- 
xpicrsag  laesione)  proficisci  putavit :  huiusque  duplex  genus  summum  sta¬ 
tuit,  aut  scii,  ex  nimia  atomorum  colluvie,  s.  congestione  et  constipatione, 
sive  stasi  in  poris  nimis  refertis  (genus  strictum  Themisonis  et  reliquor, 
methodicorum) ,  aut  ex  nimia  atomorum  diffusione  et  disiectione  in 
spatiolis  nimium  ampliatis  (genus  laxum  vel  solutum  methodicorum.) 
Unde  therapiae  quoque  duplex  ratio  methodusque  ipsi  videbatur,  solvendi 
et  relaxandi  nimiam  cohaesionem ,  et  stringendi  contrahendive  nimiam 
diffusionem  et  laxitatem,  vel  colliquationem  (methodus  metasyncritica. 

Thessali  et  Sorani).  In  suis  curationibus  Asclepiades  in  universum  diaetae, 
in  qua  regunda  excelluit,  magis  dedisse,  quam  pharmacis,  iam  dixi.  Haud 
reticendum  tamen  est,  ipsum,  anatomiae  imperitum,  physiologicas  at¬ 
que  pathologicas  observationes ,  sicut  etiam  vere  empiricam  therapiam* 
cuius  osor  potius  erat,  nimium  neglexisse,  atque  perinde  contra  Hippo¬ 
cratem  ipsum,  cuius  licet  libros  quosdam  commentatus  esset,  iniusto 
contemtu  insurexisse,  sicut  etiam  Dogmaticos  vilipenderit  *). 


*)  Ut  paucissimis  tantum ,  quae  fuerit  Asclepiadis  nostri  therapeutice ,  et  quomodo  me¬ 
dicinam  is  fecerit,  significem,  e  Celsi ,  (qui  ipsum  Asclep.  ,, multarum  rerum, 
quas  ipsi  secuti  sumus,  auctorem  bonumfC  vocat,  lib.  IV  cap.  4)  Plinii,  Galeni 
(qui  uterque  etsi  ingenio  et  facundiae  illius  viri  laudes  suas  non  denegavit ,  sa¬ 
tis  acerbe  tamen  rudem  et  incomtam  eius  empiriam ,  cognitione  corporis  solidiore 
destitutam,  grandiloquamque  eius  ostentationem  perstrinxit),  nec  non  e  Caelii 
Aureliani ,  ipsi  nostro,  etsi  saepius  laudato,  plura  tamen  in  vitium  vertentis  testi¬ 
moniis,  haud  omnino  quidem  a  partium  studio  et  (Galenum  certe  si  respicis)  ab 
invidia  liberis,  sequentia  notare  sufficiat.  Naturae  medicationibus  facultatique 
autocraticae  et  medicatrici  parum  confidit ,  ipsam  potius  saepius  impedire  curatio¬ 
nes  et  nocere  magis  quam  opitulari ,  contra  Hippocratem  ,  quam  in  hac  naturae 
virium  laudatione  derisit ,  contendit ,  diesque  criticos  reiecit.  Acutorum  morbo¬ 
rum  naturam,  in  universum  in  strictura  pororum ,  chronicorum  in  laxitate  et  in 
prava  simul  dispositione  tcov  oyxcov  xon  tioqcov  posuit,  plethoram  tamen  vix  ad¬ 
mittens  ,  neque  hinc  sanguinis  detractionibus  multis  largisque  indulgens,  in  quo 
certe  phlebotomophiliae  illius  aevi  immodicae  acriter  adversatus  bene  de  civibus 
servandis  promeruit.  Nihilominus  tamen  in  hac  ipsa  phlebotomiae  sepositione  ad¬ 
modum  sibi  inconstans  ,  eam  admisit  in  variis  morbis  nervosis,  uti  in  epilepsia, 
tetano  ,  doloribus  magnis  etc.  Vino  pro  medicina  principi  habito  multum  neque 
discrete  usus  est  in  morbis,  etiam  in  acutis  ,  adeoque  in  phrenitide ,  in  aliis  ab* 
stinere  ab  ipso  iubens.  Vomitoriis  et  alvum  fortius  purgantibus  medicinis  inimi¬ 
cus  fuit :  tanto  magis  indulsit  clysmatibus  et  unctionibus  oleosis ,  maximeque 
omnium  studuit  balneis  adbibendis  ,  quorum  magnam  varietatem  ,  adeoque  pensi¬ 
lia  ,  invenit ,  minium  in  hoc  remedii  genere  sicut  in  lectulis  mollissimis  iisque 
etiam  pensilibus  aut  oscillantibus  commendandis  ,  luxuriei  atque  aegrotantium  vo¬ 
luptati  sese  commodans.  Itidem  frictionibus  cutis  per  aliquot  dies  severe  conti¬ 
nuatis  (ad  poros  obstructos  aperiendos  stasinque  corpusculorum  discutiendam), 
nec  non  gestatione  ,  circumambulatione  et  alia  quavis  corporis  emotione  ad  fati¬ 
gationis  usque  acmen  per  primos  cuiusvis  morbi  tres  dies  (diatrilon)  singulari 

Summam  famam  gloriamque  attigit  Asclep.  circa  a.  Y.  C,  65o,  et  in 
suprema  senectute,  aetatis .  anno  80*),  vitam  obiit  infelici  casu,  scii, 
lapsu  scalarum,  a  Plinio  (Hist.  Nat.  VII,  3y)  memorato  a.  V.  C.  660, 
vel  ante  Chr.  n.  72.  (secundum  BianconSum  a.  U.  C.  665.) 

Tanta  fuit  liuius  medici  aeque  ingeniosi  ac  in  medicina  facienda 
versatissimi  et  disertissimi  inter  Romanos  auctoritas,  ut  non  solum  ab 
iis  tanquam  benefactor  populi  vitaeque  sospitator  coleretur,  sed  etiam 
ipsius  potissimum  gratia  et  celebritate  Julius  Caesar  commotus  fuerit, 
,  ut  medicis  Romanis,  antea  parvi  existimatis  et  libertis  aequales  Rabitis, 
civitatem  romanam  tribueret  (ol.  LXXII.  1.).  Quanti  Ruius  viri  scien¬ 
tia  et  medicinae  faciendae  peritia  apud  Romanos  Rabita  fuerit,  ex  eo 


studio  uti ,  eOSque  per  lioc  tempus  cibis  largiter  nutrientibus  quibusvis  vinoque 
carere  iussit,  strictissima  diaeta  nisi  ieiunio  in  liac  periodo  aegrotos  extenuans. 
Qua  vero  transacta  illico  ad  lautam  et  stimulantem  diaetam  vinumque  et  "vo¬ 
luptates  transire  aegros  iussit  5  male  tamen  exinde  se  habentes  iterum  pei  diatiiton 
ad  ieiunium ,  frictionesque  etc.  remisit.  Tuto ,  celeriter,  et  iucunde  cuiaie,  As¬ 
clepiadis  erat  symbolum,  quO  se  Romanis  iiiprimis  commodare  studuerat:  sed 
bene  ad  haec  verba  Celsus  (lib.  III.  cap.  4)  monet;  id  votum  est,  sed  fere 
periculosa  esse  nimia  festinatio  et  voluptas  solet. u  Plinius ,  ostentationi 
et  vanitati  viri  hypotheseos  amore  capti  et  tam  arbitrario  modo  antiquiorum 
theoriam  abiicientis  infensus  ,  nimis  acerbis  in  ipsum  invehitur  opprobriis. 
Durabat ,  inquit  ille ,  antiquitas  firma  ,  magnasque  confessad  rei  vindicabat  reli¬ 
quias,  donec  Asclepiades  aetate  magni  Pompeii,  oiandi  magistei ,  ncc  satis  in 
arte  ea  quaestuosus,  huic  repente  se  convertit,  atque,  ut  necesse  eiat  homini,  qui 
nec  id  egisset  ,  nec  remedia  nosset,  torrenti  ac  meditata  oiatione  quotidie  blan- 
diens  omnia  abdicavit ,  totamque  medicinam  coniecturam  fecit :  quinque  res  maxi¬ 
me  communum  auxiliorum  professus,  abstinentiam  ubi,  alias  Vini,  frictionem 

corporis ,  ambulationem,  gestationes. - Universum  prope  humanum  genus 

circumegit  in  se ,  non  alio  modo  ,  quam  si  coelo  emissus  advenisset.  Trahe¬ 
bat  praeterea  mentes  artificio  mirabili ,  vinum  promittendo ,  dandoque  tempesti¬ 
ve.  _  Id  solum  possumus  indignari,  unum  hominem  e  levissima  gente  -  le- 

pente  leges  salutis  humatio  generi  dedisse,  e.  s.  p.“ 

*)  Singulari  et  vix  explicabili  errore  seductus  Gallus  quidam  Philologus  Tongevillus 
H armet,  in  Memoires  de  Trevoux ,  a.  1718,  Asclepiadem  annorum  100  aeta¬ 


tem  attigisse  contendit. 

quoque  apparet,  quod  simili  mode,  uti  olim  de  Empedocle  fama  erat, 
ipsum  mortuos  (asphycticos  puta)  vitae  restituisse  dictus  fuerit- 
confirmante  hoc  ipso  Plinio*').  —  A  Scribonio  Largo,  in  Epist.  ad 
C.  Jul.  Callistum,  noster  maximus  medicinae  auctor  vocatur,  et  ab  Apu- 
leio  inter  praecipuos  medicorum,  si  unum  Hippocratim  excipias,  refertur, 
caeleris  princeps  (lib.  IV.  p.  5 62).  Pariter  Sextus  Empiricus  nostrum 
dicit  medicum  nulli  alii  cedentem  (advers.  matbemat.  L.  VII.).  Iclem- 
que  Asclepiades  consuetudine  clarissimorum  virorum  et  prineipum  usus 
est,  ut  Crassi,  Mithridatis,  a  quo  ad  medicam  opem  ipsi  ferendam  ex¬ 
petitus  fuit,  aliorumque.  Verum  corrigendus  est  locus  apud  Reinesium 
et  TFalchium ,  ubi  dicitur  »quo  (Asclepiade)  medico  se  et  amico  usum 
esse  Cicero  testatur  libr.  I.  de  Oratore,  cap.  i4*>((  id  quod  etiam  a  J.  A. 
Fabricio  affirmatum  fuit,  (Bibi.  Gr.  T.  XIII.  p.  m.).  At  verba  ista  non 
sunt  Ciceronis,  sed  Crassi ,  quem  Cicero  ibi  loquentem  profert;  ideo- 
que  illa  de  Crasso  quoque  sunt  intelligenda.  Neque  potuit  virili  aetate 
amicus  et  coaevus  esse  Cicero  Asclepiadis,  siquidem  ille,  Pompeio  coae¬ 
vus,  pOst  mortem  demum  Asclepiadis,  quem  forte  puer  viderat,  floruit.  — 
Inter  Asclepiadis  discipulos  et  sectatores  inprimis  eminuerunt  The¬ 
mison  Laodiceus ,  Chrysippus ,  Titus ,  Nicer atus ,  Artor  ius,  Julius  Bassus , 
Petronius ,  Dio  datus ,  Seoctius  Niger  et  alii. 

A  quibusdam  Asclepiades  dicitur  Apollonii  Erasisratei  discipulus,  et 
a  Reinesio -additur ,  Apollonii ,  Stratonis  fil. :  at  ne  dicam,  de  hoc  opti¬ 
mos  super  Asclep.  scriptores  vet-,  quales  Celsus  et  Caelius  Aurelianus,  pror¬ 
sus  tacere,  id  propjerea  haud  pro  certo  statuendum  esse  crediderim,  quod 
Apollonii  illi,  sive  fuerint  Stratonis  filius  s.  Memphitis,  sive  Apollonius 
Mys>  aetatis  antiquioris  fuisse  videntur,  quam  quae  cum  tempore,  quo 

V  H .  iV*  Lib.  VII,  cap.  07.  ,, Summa  autem  fama  Asclepiadi  Prusensi  condita  nova 

secta ,  spretis  legatis  et  pollicitationibus  regis  Mithridatis ,  recepta  ratione ,  qua 
vinum  aegris  medetur,  relato  e  funere  homine  et  servato ;  sed  maxime  sponsione 
facta,  ne  medicus  crederetur,  si  unquam  invalidus  ullo  modo  fuisset.u  Cfr.  ad 

haec  L.  Apuleium .  L.  IV.  Trincavellum  de  nobilit.  cap.  5i.,  Iiirchmann  de  fu- 
nerib.  Roman.  c.  i3. 

Asclepiades  ad  medicinam  transiit,  conveniret.  Praeterea  de  nullo  ho- 
rum  Apolloniorum ,  de  quibus  alio  loco  pluribus  egi  ,  certo  constat, 
illos  Romae  degisse. 

J.  A.  Fabricius ,  postquam  in  Elenclio  medicorum  veterum*),-  quem 
quasi  Appendicis  et  Auctarii  loco  volumini  ultimo  (XIII,  lib.  VI.  cap. 
IX,  editionis  veteris)  Bibliothecae  suae  graecae  haud  idonea  congerie 
nec  bono  strictoque  ordine  sub  i  unxit,  ipse  de  Asclepiade  Bithyno  nimis 
breviter,  omissaque  omni  critica  bistoricave  disquisitione,  tractaverat, 
fere  solum  in  repetendis  Plinii  de  illo  dictis  subsistens,  reliqua  tum 
de  hoc  Bithyno  tum  de  aliis  Asclepiadibus  ex  Reinesio  repetit,  ad  haec 
solummodo  de  Asclep.  Pharmacione  quaedam  propria  addens.  Indicem 
tamen  librorum  Asci.  Bithyni  depreditor.  exhibet,  quem  statinn  auctio¬ 
rem  dabimus. 

Monente  eodem  Fabricio ,  vetus  Asclepiadis  icon  et  monumentum  ser¬ 
vatur  apud  illustrissimum  Alexandrum  Albanum,  quod  singulari  disserta¬ 
tione  erudite  illustravit  V.  C.  Blasius  Caryopliilus  ( Garofalo ),  Neapoli¬ 
tanus,  in  parte  prima  diss.  Miscellanearum  editarum  Romae  1*71  8.  4,  in 
qua  de  Asclepiade  eodem  nostro  fusius  tractat,  qui  etiam  Philosophi¬ 
cus  Galeno  T.  II.  edit.  Basii,  pag.  283  audit  j  (ubi  perperam  excusum 
esse  cpih ocrocpLxov  pro  cpikocpvmmv  y  Fabric.  addit.).  Hunc  iconem  expres- 


*)  Hunc  Elenchum  medicorum  veterum  Fabricianum,  etsi  vastissimae  illius  eruditionis, 
qua  Fabricius  polluit ,  testem  ,  male  tamen  et  eo  tantum ,  quem  alphabetum  ius- 
sit,  ordine  absque  omni  critices  et  historicarum  rationum  usu  confectum,  equi¬ 
dem  olim  ,  ex  voto  beati  Patris ,  pia  mihi  semper  memoria  recolendi ,  in  usum 
novae,  quam  b.  Pater  tum  iam  ad  Tomqm  XII  perduxerat.,  B.  Gr.  editionis  de- 
nuo  elaborare,  in  novum  ordinem  redigere  atque  multis,  quae  huc  non  perti¬ 
nuerant  ,  abscissis  et  reiectis ,  nova  plura  addere  coeperam.  Laborem  tamen  vix 
inchoatum  remittere  me  oportuit ,  quum  variis  ex  causis ,  patre  invito ,  operis  edi¬ 
tio  a  Bibliopola  absolvi  non  potuerit,  eaque  ,  quae  a  b.  Patre  iam  ad  ultimum 
Tomum  praeparata  erant  ,  imperfecta  reponerentur.  Spero  tamen  fore  ,  ut  reli¬ 
quiae  hae  b.  Patris  ,  nisi  etiam  meae  aliquae  ad  illum  Elenchum  symbolae  ,  ad 
complendum  opus  vastum  brevi  tempore  a  Jilio  meo  dilecto ,  Hermanno  HarlesSj 
Gymnasii  Herford.  Rectore  vic. ,  colligentur ,  curis  utique  novis  adaugendae. 

sit  quoque  Dan.  le  Clere  in  Histoire  de  la  med.  Alium  Asclep.  iconem 
ex  Museo  Capitolino  a  G.  Dom.  Campiglia  delin.  et  a  S.  Pomared  in 
fol.  sculpt.  memorat  Moehsen  in  egregio  suo  opere:  Verzeiclin.  einer 
Sammlung  von  Bildnissen  ber.  Aerzte,  VIII.  pag.  9, 

Scripta  edidit  Asclepiades  Bithynus  permulta,  quorum  tamen  nul¬ 
lum  integrum  ad  nos  pervenit;  neque  supersunt  nisi  paucula  fragmen¬ 
ta,  a  Galeno  aliisve  serioribus  servata.  Interea  plurimorum  saltem 
Asclepiadis  operum  inscriptiones  novimus  ex  modo  dictis  auctoribus, 
Galeno,  Celso  et  Plinio;  unde  b.  Fabricius  iam  confecerat  elenchum, 
quem  equidem  hic  paulo  auctiorem  reddo: 

Scripsit  Asclepiades :  1)  de  communibus  adiutoriis  libr.,  citat,  a  Caelio 
Aurei,  morb.  acutor.  I,  i5.  m.  chronicor.  II,  i3,  seu,  uti  a  Celso  de 
med.  libi  II,  14.  vocatur,  de  communibus  auociliis.  —  2)  De  celeribus 

seu  acutis  passionibus  libros  III,  apud  Caelium  Aur.  multis  locis  cit.  — 
5)  Definitionum  librum,  Cael.  Aur.  acut.  I,  chron.  II,  i5.  III,  19.  (nam 
hic  loco  » libro  de  finibus «  certo  » definitionum «  legendum  est)-  — 
4)  De  tuenda  sanitate ,  Celsus  1,  3.  —  5)  De  febribus  periodicis ,  CaeL 

Aur.  II,  10.  acutor.  —  6)  De  respiratione  et  pulsibus,  Galen.  ed.  Cliart, 

T.  II,  p.  i57.  —  (Idem  sine  dubio  liber  de  pulsibus  a  Galeno,  T.  III. 
p.  5i.  citatur).  —  7)  Libros  contradictorios  ad  Erasistratum,  Cael.  Aur. 

acut."  II.  33-  chronie.  Y.  2.  —  8)  Libros  par  as  ceuas  ticos  ad  Erasistrcb- 

tum  (sive  potius  %agaaxevaojixcov ,  uti  apud  Scribonium  Larg.  in  Epist. 
scribitur,  i.  e.  parationum  et  parabilium  medicam),  ubi  affirmasse  As¬ 
clepiadem  Scribonius  ait,  ultimae  sortis  esse  medicum,  qui  non  ad  singula 
quaeque  vitia  binas  ternasve  compositiones  easque  expertas  protinus 
paratas  habeat.  » —  9)  De  hydrope.  Cael.  Aur.  clironic.  III,  8.  —  10) 

De  tcibe,  Aetius  Tetrab.  III,  1-  2.  c.  3o.  — -  11)  De  Fini  datione ,  Cael. 
Aur.  acutor.  II  29.,  sive  de  dando  vino  volumen,  Plin.  Hist.  Nat.  XXIII, 
2.  —  12)  De  Clysteribus,  Cael.  Aur.  chron.  II,  3.  —  i3)  De  Ulceribus, 

Cassius  problem.  XXX.  —  14)  De  Alopecia  Galen.  T.  II.  p.  1  ^7.  — 

i5)  De  Lue  libri,  Cael.  Aurei.  Acutor.  11,39.  —  i5)  Salutarium  librum 

ad  Geminium,  Idem  Chronie.  II,  39.  —  17)  De  Elementis,  cit.  in  Ga- 

Jen.  1.  de  Eiement.,  Opp.  ed.  Chart.  T.  I.  p.  56.  58.  —  18)  Com¬ 

mentarios  in  varios  libros  Hippocraticos  obscuriores,  nominatim  in  Hipp , 
Aphorismos,  Labet  Cael.  Aurei,  auctor.  III,  i.,  et  Conum  in  Hipp.  libr. 
de  officina  med.  liabet  Galenus  in  suo  in  bunc  librum  commentario 
I,  opp.  T.  XII,  p.  a.,  ubi  fragmentum  ex  Asclepiadis  commentario  sat 
longum  lectuque  dignum  invenimus.  Cfr.  Erotianum  sub.  voc.  gxs% ag- 
vog.  —  ig)  Denique  ad  Mithridatem  scripsisse  Asclepiadem  volumina 
de  medicina  ( titulo  ipsorum  baud  specialius  descripto )  Plinius  H.  N. 
XXV.  2.  auctor  est. —  Fragmenta  quaedam,  tum  supra  (ad  litt.  17)  me¬ 
morata  aliaque  ex  Galeno  et  Caelio  breviora,  tum  aliquanto  longiora  in 
collect.  cbirurg.  Nicetae  (a  Cocchio  edit.)  servata  recudi  curavit  CL 
Gumbert ,  1804* **)  Nova  tamen  illorum  collectio  et  recensio  desideranda. 


II.  Asclepiades  Pharmacion. 

Hic  vir,  Bithyno  s.  Prusiensi  Asclepiade  aetate  multo  inferior,  no¬ 
mine  pleno  Marcus  Terentius  Asclepiades  dictus'*'),  et  tam  ob  pluiium 
medicamentorum  inventionem,  quam  ob  conscripta  plura  opera  de  me¬ 
dicamentis,  Pharmacionis  nomine  insignitus,  vixit  Galeno  teste  *'*')  Romae 
brevi  post  Cbariclem,  quem  Tacitus  (Annal.  VI,  c.  5o)  medicum  Tibe¬ 
rii  aetate  insignem  vocat,  temporibus  Imp.  Neronis  et  Domitiani,  1.  e. 
intra  annos  60  —  go  post  Clir.  Conferantur  de  ipso  praeter  Galenumy 
qui  fere  solus  e  veteribus  auctoribus  huius  medici  specialiorem  mentio¬ 
nem  pluries  fecit,  eumque  etiam  Asclepiadem  i  uniorem  vocat,  maxime  ex 
illo  Th.  Reinesius  (epist.  ad  Rupert.  XXXXVI.  p.  3g5),  J.  A.  Fabricius 
(B.  Gr.  XIII.  p.  89),  Dan.  Le  Clere ,  qui  multa  de  hoc  medico  habet 
(1.  m.  C.  III.  cap.  X.),  Hdller ,  (Bibi,  botan.  I,  p.  io5.  Bibi,  cbirurg.  I, 
p.  76.,  ubi  tamen  Haller.  A.  Pliarmacionem  a  Terentio  illo  diversum  cen¬ 
sere  mavult,  quod  Terentius  seorsim  quoque  citetur,  et  Bibi.  med.  pract. 


*)  Galen.  de  compos,  med,  sed,  gen.  T.  VII.  cap,  6,  Eius  de  compos,  med,  sec.  loca 
T*  I.  c.  9  et  lib.  IV,  c.  5.  6  et  pluries, 

**)  Re  compos,  medie,  sec.  loc.  II,  2.  ^ 

T.  I.  p.  216),  et  Sprengel  (1.  m.  T.  II.).  Patriam  liuius?  Asclepiadis  r 
quem  let  Clere  Graecum  origine  habet,  nusquam  expressim  notatam  in¬ 
venimus,  sed  probabile  est,  Romam  fuisse,  etsi  stirps  sua  e  Graecia 
forsan  orta  fuerit.  Medicinam  certe  Romae  fecit,  neque  exiguam  in  hac 
famam  peritiaeque  laudem  nactus  est.  Inter  alias  curationes  ab  ipso 
peractas  refertur  a  Galeno  (de  different  morbor.  I,  9.)  illa  Nicetae 
Smyrnaei,  cui  (ex  hydrope)  corpus  ad  tantam  molem  increverat,  ut  loco 
moveri  nequiret.  Ex  hoc  facto  Fabricius  simul  novum  testimonium 
aetatis,  qua  Pharmacion  floruerit,  depromit,  siquidem  Nicetam  illum 
Sophistam  et  sacerdotem  tempore  Neronis  et  proximorum  Imp.  vixisse,  et 
Plinium  in  rhetorice  discipulum  habuisse,  illiusdemque  etiam  Senecam 
et  Philostratum  meminisse  observat. 

Inprimis  vero  in  re  medicamentaria  studiose  retractanda,  ordinanda, 
et  amplificanda  clarus  fuit  A.  Pharmacion.  Multas  novas  praeparatio¬ 
nes  medicinales  pro  usu  tum  interno  tum  externo  invenit,  alias  plures 
emendavit,  et  non  solum  praeparandi  atque  administrandi  modos,  sed 
etiam  virtutes  singulorum  therapeuticas  exactius  et  accommodatius  ad  cli¬ 
nices  usum,  quam  plerique  pharmacographi  ante  eum,  illustrare  studuit. 
Id  solum  Galenus  ei  vitio  vertit,  quod  nimium  sese  dederit  multipli¬ 
candis  et  coacervandis  medicamentorum  compositionibus,  sive  bonis  sive 
malis,  adeoque  stercoraceis ,  horumque  intemperata  congerie  libros,  quos 
in  publicum  edidit,  medicamentarios  praeter  justum  amplificaverit. 
Caeterum  non  haesitat  Idem,  Asclepiadem  hunc  inter  optimos  rei 
medimentariae  auctores  referre,  qui  rejectis  inconcinnis  minusve  certis 
veterum  medicamentis  praestantiora  tantum  retinuerit,  multisque  per¬ 
utilibus  auxerit,  eique  prae  Andromacho  aliisque  locum  tribuere  (de 
compos,  med.  sec.  gen.  1.  NI).  Sat  multa,  quae  Galenus  ex  Asclepiadis  huius 
scriptis  deperditis  laudavit,  medicamenta  composita  Hallerus  citat,  tam 
Pharmacioms  ipsius  inventa,  quam  ab  ipso  ex  Asclepiadis  Bithyni , 
Manliae ,  Thessali,  Arei,  Andromachi,  Musae,  Heraclidis  Tarentini  etc. 
praeceptis  scriptisque  collecta,-  inter  quae  praesertim  multa  narcotica  et 
anodyna  (solanum  nigr. ,  hyoscyamus,  mandragora,  opium,  castox-eum,) 

atque  antipthisica  (marrubium  praesertim)  conspiciuntur.  In  variis  empla¬ 
stris,  unguentis,  et  malagmatis  (quae  inprimis  praescribere  amavit),  par- 
tim  satis  bonis,  componendis  pariter  multus  fuit*).  Haud  tamen  prorsus 
alienum  fuisse  ab  aevi  sui  empiria  rudiori  ac  superstitiosa,  nimis  varie¬ 
gatae  ineptaeque  et  perversae  saepe  medicaminum  coagmentationis  stu¬ 
diosa  ,  plures  probant  Pharmacionis  nostri  formulae  medie. ,  a  Galeno 
nec  non  ab  Aetio,  Oribasio,  Tralliano  servatae. 

Librorum  pharmaceuticorum,  quos  A.  Pharmacion  scripsit,  et  quos 
Galenus  inter  oj)timos  et  utilissimos  huius  generis  refert  **),  nec  non 
medicorum  haud  exigua  copia  fuisse  videtur.  Omnes  tamen  interierunt, 
nisi  forte  exceperis  codicem  formularum  Asclepiadis ,  quem  adhuc  in 
Bibliotheca  Yindobonensi  anecdotum  latitare,  Hallerus  ex  Catalogi  B. 
Yindob.  T.  YII.  p.  248  refert,  cuius  tamen  mihi  non  est  amplior  noti¬ 
tia.  Praecipuum  vero  clarissimumque  A.  nostri  fuit  opus  libris  decem 
absolutum ,  de  compositione  medicamentorum  (ovr^ecretg  cpagpaxcov  dlgio- 
Xoyovg  iv  dexa  yp a^ag  ^L^‘ktoigy  %copcg  tmv  ^rigiaxov  xoa  yvvatxetcov ,  Galeni) 
cuius  quinque  priores  libri  nepi  tcov  ixTog  dwdpeav  dedicati  et  inscripti 
erant  matronae  Romanae  Mar cellae ,  unde  etiam  hoc  nomine  citari  sole¬ 
bant;  ( Hallerus ,  errore  quodam  fortuito  putem,  quartum  tantum  librum 
Marcellae  inscriptum  fuisse  refert),  quinque  posteriores,  negi  tcov  ivrog 
dvvapeav 9  Mnasoni ,  quem  le  Clere  ex  familia  Papyria  fuisse  suspicatur, 
inscripti,  ideoque  etiam  boc  tantum  nomine  plerumque  citari  soliti. 
Ex  boc  potissimum  opere  Galenus  multas  compositiones  et  fragmenta 


*)  Horum  emplastr.  unum  exemplar  adferre  placet  ex  Galeno ,  scii.  Emplastrum  Ascle¬ 
piadis  ad  ulcera  chironia  (de  comp.  med.  sec.  loc.  1.  IV)) :  Ree.  squamae  aeris  une» 
I,  cerae  fl,  hbr,  dimid.,  resinae  laricis  (Terebinth.)  Une.  dimid.,  liquatur  cera  et  resina 
et  adm.  pulv.  squam.  aer.  (cupri  usti).  Usus:  extendat,  s.  q.  frustulo  corii,  latitudine 
ulceris  ,  et  circumdetur  medicam,  aliud  quoddam  inflammation.  coercens.  Ium  post 
3  demum  dies  adimatur  empl.,  lavetur  ulcus,  et  abstergeatur  emplastrum,  idque  de- 
nuo  per  3  dies  imponatur ,  ad  cicatricem  usque. 

**)  Xuqiv  (ideveu  /qij  Tfi)  AoxXtjtuu^?]  ovtco  ocuf  cog  yQaxpuvTi  3  de  comp.  med.  sec. 
gen.  i  r  ,  5. 

adfert,  i ti  quibus  citatos  ab  auctore  Asclepiadem  Bithynum,  atque  etiam 
Asclepiadem  philophysicum  quendam  (de  quo  vid.  paulo  post) ,  nec  non 
Scribonium  (an  Asclepiadem?  aut  Largum?),  Lucium ,  praeceptorum  suum, 
Xenocratem,  Moschionem ,  et  Antonium  Pharmacopolam  invenimus.  Libro 
primo  rav  extoc,  dvrapsav  titulum  specialem  fuisse  'jtavTayaSav,  secundo 
ti  Aiyv%Tia,  Galenus  1.  m.  narrat.  Scriptionis  errore  Hallerus  operis 
Uiepi  TOV  EVTOS  etc.  titulum  vertit  »de  internis  affectionibus.  ” 

Bina  adhuc  alia  Pharmacionis  scripta  a  Galeno  laudantur,  nimi¬ 
rum  1.  1.  t cov  s.  de  antidotis ,  et  libri  tov  yvvouxav,  s.  de  mulie¬ 

rum  affectionibus ,  ex  quibus  nihil  ad  nos  pervenit. 

Hunc  Asclepiadem  eundem  fuisse  Abb.  Garofalus  (1.  m.)  autumavit, 
qui  apud  Galenum  Metrodori  Asclepiadis  nomine  venit.  Sed  recte  iam 
Fabricius  (1.  m.)  monuit,  Garofalum  erravisse,  siquidem  Metrodorus  ille, 
aetate  aliquanto  prior,  Galeno  ipso  ita  clare  distinguente,  ex  Asclepia- 
.  dis  Bithyni  discipulis  fuerit.  Plura  de  hoc  Metrodoro,  Sabini  auditore, 
ex  Plinio  (1.  XX,  20  1.  XXX,  2),  eius  librum:  iiuTO[iri  zav  pc^oTopov- 

psvcov  citante,  Fabricius  1.  m.  p.  33y.  habet. 

.  * **)./*  >  *  % 

III.  Arius  Asclepiades,  s.  Areus. 

Hoc  nomine  alius  Asclepiades,  a  Galeno  Tarsensis  quoque  dictus, 
apud  Stephanum  Byz.  vero  Anazarbeus  vocatus  (sin  alius  idem  est), 
Pharmacioni  fere  coaevus,  nisi  aliquot  lustra  iunior,  materiae  medica¬ 
mentariae  scriptor  haud  ignobilis,  a  Galeno  aliquoties  laudatur  *). 
Scripsisse  fertur  librum  unicum  de  medicamentis,  haud  compilatum, 
sed  totum  ex  propria  observatione,  et  quod  ad  formulas  medicas,  ex 
sua  ipsius  inventione  confectum,  quem  Galenus  laudat.  Hallerus  ™') 
hunc  A,  Areum  amicum  Dioscoridis,  auctoris  certe  libri  de  propriis 
medicamentis,  vocat,  cui  Dioscorides  Tarsensis  medicamentum  ad  car¬ 
bunculos  tradiderit.  Nescio,  an  recte  ita  vir  magnus  dixerit. 


*)  De  comp.  med.  sec.  gen.  L.  V.  sec.  loc,  L.  V.  VIII.  X. 

**)  Bibi,  botan.  1  ,  p.  12 5. 

IV.  Caius  Calpurnius  Asclepiades. 

Is,  Romae  arlem,  Imperatoribus  Traiano,  Hadriano,  et  Antonino 
faciens,  Prusae  ad  Olympum  natus  dicitur  in  vetere  monumento  lapi¬ 
deo’,  quod  adhuc  Reinesii  et  Sponii  tempore  'in  civitatis  Arignan  templo 
Abundi  et  Abundandi  fuit,  et  forsitan  adhuc  ibi  erit,  et  quod  post 
Reinesium  *)  describit  Sponius  **).  Inscriptio  haec  est : 

C.  Calpurnius  Asclepiades ,  Prusa  ad  Olympum ,  medicus ,  paren¬ 
tibus  et  sibi  et  fratribus  deitates  PII  a  divo  Trajano  impetravit , 
natus  III  Nonas  Martias ,  Domitiano  XIII  Cons. ,  eodem  die ,  quo 
et  eius  uxor  P eronica  Chelidon ,  cum  qua  vixit  annos  Ll,  et 
morum  causa  probatus  a  Claris s.  Piris ,  adsedit  magistratibus 
Pop.  R. ,  ita  ut  in  aliis ,  et  in  Prov .  Asia  Custodiar  •  •  •  ♦  m* 
Urna  Judicum.  Pixit  ann.  LXX. 

i  .  * .  -■  ^ 

Ex  boc  monumento  apparet  non  solum  aetas.,  qua  vixerit  adeo 
honoratus  ille  medicus,  etsi  alias  nullis  scriptis  clarus,  sed  insignis  quo¬ 
que  dignitas  atque  existimatio,  qua  apud  Imperatorem  populumque  ro- 
manum  conspicuus  fuit.  Sponius  cum  Reinesio  opinatur,  Calpurnium 
hunc,  quippe  eadem,  ac  Asclepiades  Bithynus,  urbe  oriundum,  huius 
nepotem  esse  potuisse;  et  TPalchius  quoque  iis  adsentitur.  At  erravisse 
hos  viros,  iam  Clericus  aeque  ac  Cocchius ,  nec  non  censor  libr.  Walchiani 
in  Biblioth.  philolog.  demonstrarunt.  Nam  inter  Asclepiadis  Bithyni  s. 
Ciensis  atque  C-  Calpurnii  Asclepiadis  aetatem  ad  minimum  i5o —  170 
annorum  interiacet  spatium ,  multo  itaque  longius ,  quam  quod  tribus 
generationibus  expleri  solet;  neque  hinc  est,  quod  cum  Sponio  conie- 
ctare  possis ,  Calpurnium  A.  heredem  scientiae  et  reputationis  avi  fuisse. 


*)  Synt-  inscript.  Cl.  XI.  'p.  608,  et  Epist.  ad  Rupert.  4 1  et  44*  Repetierunt  illam 
inscription.  Almclovten  ,  Pincke  ,  et  Lampe. 

**)  Reclierch,  cur.  cRAntiquite  diss.  27.,  cfr.  le  Clere.  1.  m.  p.  4r9* 

V.  Lucius  Arruntius  Sempronianus  Asclepiades. 

Ita  habet  inscriptio  Romae  in  via  Nomentana  inventa,  et  apud 
Reinesium ,  nec  non  serius  in  Giorn.  di  Letterat.  di  Roma  T.  XI.  repe¬ 
tita* *  In  hac  inscriptione  Arruntius  Sempron.  Asclepiades  dicitur  Domi¬ 
tiani  Imp.  medicus.  Reinesius ,  uti  etiam  Hallerus ,  ipsum  diversum  ha¬ 
bent  a  Pharmacione,  quocum  male  confundit  Sponius .  Praeter  illam 
inscriptionem  nihil  de  hoc  A.  notum  est. 

VI.  Asclepiades  Philophysicus. 

Philosophicus  quoque  passim  audiens.  Hunc  Galenus  aliquoties  ci¬ 
tat  *),  tamquam  auctorem  variorum  medicamentorum  compositorum. 
Contra  Rhodium  (in  annotatt.  ad  Scribonium  L.) ,  qui  hunc  A.  Philophys. 
nullum  alium  quam  ipsum  A.  Bithynum  fuisse  opinatus  est,  le  Clere 
iure  optimo  monet,  hoc  ideo  haud  probabile  esse,  quod  Galenus ,  quo¬ 
ties  de  A.  Bithyno  locutus  sit,  aut  Bithyni,  aut  senioris  epithetum,  aut 
nullum  prorsus,  apposuerit.  Caeterum  nihil  aliud  de  hoc  medico,  quem 
naturae  scrutatorem  fuisse  ob  cognomen  putares,  constat.  An  idem  is, 
ac  A.  Philosophus,  infra  (p. -3o)  dicendus?  Dubitare  licet. 

VII.  Gallus  Marcus  Asclepiades. 

Huius  viri  prorsus  ignoti  compositiones  aliquot  medicamentariae 
occurrunt  apud  Galenum . 

VIII.  Titus  Aelius  Asclepiades. 

Reliquis,  praeter  Bithynum,  senior,  Augusti  Imp.  libertus,  medi¬ 
cus  ludi  matutini  chirurgus ,  Romae  degens.  Haec  comperimus  ex  in¬ 
scriptione  apud  Gruterum ,  1.  m.  CCCXXXV,  i.  prostante.  Memorabilis 
saltem  ea  ratione  est  hoc  monumentum  medici  reliquum  ignoti,  quod  ex 
eo  pariter,  ac  ex  Eutjchi  et  C .  Asturnii  monumentis  ( Gruter .  CCCXXXV, 

•  .  *,  y  '  *  *  ■  -v  '  > 

*)  De  comp.  med.  sec.  gen.  L.  VI.  VII. 

3.  et  LXV,  5)  appareat,  Romae  institutos  fuisse  graeco  more  peculiares 
medicos  ludorum,  in  amplii  theatris  et  arenis  hominibus  sauciatis  etc. 
opem  ferentes.  Clericus  hunc  A.  quoque  habet. 

IX.  Publius  Numitorius  Asclepiades. 

/  '  ♦  -  '  'a.  ’  ->  ■  '  ,  '  •  "•  ~  :  "  -  v  '  * 

Publii  Libertus,  Sevir  Veronae,  Medicus  ocularius.  Ita  scriptum  in 
marmore,  ex  Augusti  tempore,  ut  videtur,  a  J.  Grutero  (1.  p.  CCCXXXV) 
et  Scipione  Maffeo  illustrato.  Digna  omnino  haec  inscriptio,  cui 
animo  attendamus,  quum  monstret,  illum  Asclep.  Numitorium,  quamvis 
libertus  fuerit,  tamen  magistratu  ornatum  fuisse,  i^que  probabiliter  ob  » 
insignia  de  civitate  Veronensi  merita. 

X.  Asclepiades  Apollonii  filius. 

Talem  medicum  exstitisse,  tempore  quidem  incerto,  sed  antiquiore, 
eoque  putem ,  non  multum  ab  Erasistrati  aetate  remoto ,  eumque  Smyr- 
nensem  fuisse,  et  forsan  Smyrnae  medicinam  fecisse,  probat  Inscriptio  in 
lapide  quadrato  superius  acuminato,  vetus,  pulchra,  figuris  bene  sculptis 
ornata,  quam  Reinesius  (Inscriptt.  XI,  5.  p.  Sio)  servavit,  et  quam  ex  hoc 
Fabricius  quoque  descripsit.  In  limbo  eius  superiore  legitur: 

'AaxXriiuaSriv  'AnoXXovtov  tov  5A grepcdogov  —  — 

/  . 

Ad  dextram  lapis  sculptam  tenet  statuam  togatam,  ad  sinistram  cip¬ 
pum  quadratum,  cui  caput  senis  longa  barba  conspicui  impositum,, 
subterque  adstans  puer.  In  medio  illorum  nominum  sertum  est  sive 
corona  civica,  cui  insculptum:  6  A ri[j.og.  Ubi  Apollonium ,  quem  dicit 
haec  inscriptio,  tov  Agrepcdogov  filium  intelligas,  hunc  vero  Apollonium, 
sive  patrem  (quod  crediderim)  sive  praeceptorem  huius  Asclepiadis  fuisse 
existimes,  aetas  huius  ipsius  facile  erit  definienda.  Nam  Artemidorum 
Sidensem  Erasistrati  sectatorem  fuisse,  e  Caelio  Aureliano  'J')  cognovi- 


*)  Morb.  acut.  1.  II.  c.  3i.  1.  III.  c.  i4«  i5.  Eundemque  forte  illum  Artemidorum  esse, 
cuius  medicamenta  varia  a  Galeno  (Comp.  med.  sec.  loc.  II.  III.)  describuntur, 
Hallerus  1.  m.  suspicatur.  —  Alius  fuit  Artemidorus  Capito ,  longe  serioris  aeta- 

miis.  Neque  dubitem,  Apollonium  illum  unum  eundemque  fuisse,  qui 
Apollonii  Memphitis  s .  etiam  Stratonici  nomine  inclaruit.  Caeterum  pa¬ 
tet  ex  memorabili  illo  monumento,  Asclepiadem  illum  (quem  ita  Ascle¬ 
piadeum  potius,  i.  e.  stirpi  Asclepiadarum  adscriptum  fuisse  existimem) 
de  civitate  Smyrnensi  praeclare  promeruisse,  et  ad  senium  provectius 
pervenisse. 

XI  Asclepiades  Titiensis,  s.  Citiensis.  . 

Memora tur*hic,  quem  popularem  celebris  illius  Apollonii  Citiensis 
habere  licet,  solummodo  a  Caelio  Aureliano  (acutor.  III,  cap.  5.),  ubi 
Titiensis  in  edit.  Almeloven.  aliisque  scribitur,  cuius  autem  loco  le 
Clere,  idque  rectius,  ut  opinor,  Citiensis ,  sive  Citieus,  legere  mavult, 
An  empiricus  is  fuerit,  an  dogmaticus,  non  liquet.  Tantum  legimus  1.  m.> 
hunc  Asclepiadem  apoplexiam  et  paralysin  morbos  unius  naturae  ha¬ 
buisse,  sive  illam  tamquam  paralysin  declarasse. 

XII.  Lucius  Scribonius  Asclepiades. 

Huius  medici  le  Clere  mentionem  facit  ex  vetere  inscriptione,  quam 
*  Gruterus  habet:  Scriboniae  Jucundae ,  L.  Scribonius  Asclepiades  uxori 
statuit.  Hunc  ipsum  Rhodius  pro  Scribonio  Largo  habere  mavult,  in 
quo  tamen  errare  mihi  videtur.  Sed  an  cognomen  Asclepiadis  illi  fue¬ 
rit?  aut  annon  sectae  potius  vel  familiae  Asclepiadarum,  vel  saltem 
coetus  medicorum  templo  Aescul.  Romano  addictorum?  Posterius  mihi 
sic  videtur.  Silent  vero  omnes  auctores  de  hoc  viro. 

XIII.  Fonteius  Fortis  Asclepiades. 

Hunc  quoque  medicum  Asclepiadem ,  incertae  aetatis,  quem  Ephe¬ 
sii  epitheto  in  medium  profert  Reinesius  (1.  m.) ,  et  ex  eo  Fabricius 
{1.  c.),  novimus  tantummodo  ex  inscriptione  monumenti  sepulcralis,  a 


tis ,  tempore  Hadriani  Romae  vivens ,  Galeni  patri  coaevus.  Is  Hippocratis  operum 
novam  recensionem  ret  editionem  suscepit,  sed  multum  mutatam  et  multis  locis 
temerarie  vitiatam  et  interpolatam ,  qua  de  re  a  Galeno  acerbe  vituperatur. 

Fulvio  Ursino  servata  (vid.  Gruteri  thesaur.  1.  m.) ,  et  ex  eo  a  Fabricio 
(1.  m.)  reddita.  Posuerat  hoc  cenotaphium  marito  dilecto,  medico  optimo, 

s  _  i 

Unaque  etiam  filio  Bero ,  vidua  Egnatia  Briseis ,  atque  meretur  inscri¬ 
ptio  ha^c,  tetrastichon  amoris  luctusque  interpretem  in  fronte  habens, 
quam  hic  cum  lectoribus  communicem  : 

0.  K. 

■  .  -  '  ‘  •  5  .  s 

’Err£  cpiXoLoiv  cpthoLo  nai  irirripog  apiarov 

Xlaidetriq  d’  lepris  iyyvfoev  d^apevov 
'AoxXriTtLadov  nat  veog  ev^ade  B ripov, 
c£lg  i%ecoa  cptTiotg ,  iig  ode  t vpfiog  iyei , 

>A.  <&ovt£lo  ^oprt  A  axXriTZ  taS  ri ,  t  a  yevei  'JLrpeoup,  [hcocravTC 
irecrtv  [i  ,  pricnv  flpep.  ke,  &p.  'Kyvarta  Bpiurtcg, 

.  ovpfiiog ,  pvrjprig  Xapw.  ■  ‘  , 

t  ^  .  '  *  .  V  : 

Videmus  quidem,  !in  ipso  Tetrasticho  simpliciter  dici  hunc  me¬ 
dicum  apiGTov  Asclepiada,  sed  in  subscriptione  expressius  addi;  Fon- 
teio  Forti  Asclepiadi.  Sed  legere  malim,  commatis  alio  ordine  dis¬ 
positis,  A.  «b.  Qopxi ,  5 Aoxhimadri  ra  yevei ,  5E (pecna,  genere  Asclepia¬ 
deo,  Ephesio ,  unde  appareret,  ipsum  haud  Asclepiadis  nomen  proprium 
gessisse,  sed  ex  medicis -sacerdotibus  Asclepiadeis  (ad  templum  AescuL  - 
Ephesium )  fuisse,  iisque,  uti  putem,  novissimis  s.  ultimis,  siquidem  vix 

Asclepiade  Bithyno  antiquiorem  hunc  Fonteium  Fortem  crediderim. 

**  / 

XIV.  M.  Artorius  Asclepiades. 

Talem  Hallerns *)  profert  Caes .  Augusti  medicum ,  ex  inscriptione 
cenotaphii  Smyrnensis  (nisi,  Ut  suspicor,  haec  citatio  sub  contextu 
erronea  aut  librarii  vitio  enata  sit).  At  error  hic  subesse  videtur,  at¬ 
que  confusio  huius  Asclepiadis  cum  Artor  io,  Augusti  Imp.  medico  at¬ 
que  amico  satis  claro,  quem  laudant  Suetonius,  Plutarchus,  Dio  Cas¬ 
sius,  Valerius  Maximus,  aliique,  et  quem  referunt  servasse  vitam  Augu- 


*)  Bibi.  med.  pract.  T.  1.  p.  i85. 

sto  ipsa  illa  proelii  in  campis  Philippinis  commissi  die  *).  Hunc  vero 
Artorium  ex  Asclepiadis  sectatoribus  fuisse  (nec  tamen,  putem,  ex  eius 
discipulis,  quippe  quum  Augusti  tempus  Asclepiades,  fere  saeculo  se¬ 
nior,  haud  amplius  adspexit),  Caelius  Aurei,  refert**),  quaedam  ex 
huius  Archiatri  clinicis  praeceptis  adnotans.  Igitur  rectius  faciemus, 
quum  hunc,  Asclepiadeum  tantum,  pariter  ac  aliquot  priores  (X.  XII 
et  XIII)  ex  medicorum  Asclepiadis  nomine  proprio  dictorum  serie  re¬ 
legemus. 


* 


«e.  *** 

v* 


Citantur  praeterea  a  variis  auctoribus  veteribus  alii  quidam  Ascle¬ 
piades,  non  medici,  sed  aut  philosophi,  aut  historici.  Ut  tales  tum  a 
Gr  utero  et  V os  sio,  in  Histor.  Gr.,  tum  a  Garofalo,  (1.  m.)  et  a  Clerico 
(1.  m.)  sequentes  memorantur :  ' 

Asclepiades  Myrleanus,  s.  ex  civitate  Myrlea  Bithynensi,  ubi  tem¬ 
pore  Ptolomaei  Philopatoris  (secundum  Strabonem,  lib.  III.),  vixit,  aut 
secundum  Suidam  et  Stephanum  Byzantinum  et  Apollonii  Scholiastem 
tempore  Pompeii  Romae  grammaticen  docuit.  Idem  proinde  etiam 
Asclepiades  Grammaticus  dictus  est,  male  vero  confusus  cum  A.  Bithy¬ 
no,  ob  patriae  £t  aevi  communionem,  a  Vossio ,  et  a  Merhlino  (in  Lin- 
denio  renov.). 

Asclepiades  Philosophus,  discipulus  Stilponis,  ex  oppido  Peloponnesi 
Phliae  oriundus,  et  ad  Heliacos  philosophos  a  Diogene  Laertio  relatus. 

Asclepiades  Tragilensis  (Thracius),  qui  tragoedias  scripsisse  ab 
Athenaeo  et  Pindari  Scholiaste  dicitur  ( Garofalo  1.  c.) 


*)  Artemidorus  ex  somnio  commonitus  Augustum  rogaverat ,  ut,  quamvis  aegrotus, 
in  proelii  campum  e  castris  portari  sese  sineret ,  quo  facto  evasit  imperator 
periculo  ,  captum  iri  a  Bruto ,  qui  durante  pugna  castra  Augusti  armorum  vi  occu¬ 
paverat. 

**)  Acutor.  II,  29.  III,  11.  Diuturnor.  IV,  28. 

Asclepiades  A(iyu-fisvg  (pontifex  supremus)  Tgvcpav.  Ita  Labet  in¬ 
scriptio  numini  Ephesii,  in  honorem  Augusti  excusi  ( Gruterus ). 

Asclepiades  Anazarb  ensis ,  quem  Stephanus  Byzantinus  librum  de 
plantis  exaravisse  ait  ( Garofalo  1.  m.).  An  is  Arius  iste  (p.  25.)? 

Asclepiades  Egyptiacus,  a  Suida  in  voce  rigaiaxog  citatus,  tam¬ 
quam  inclytus  philosophus,  Theologiae  quoque  et  Historiae  Aegyptiorum 
peritus. 

Asclepiades  Alexandrinus  et  A.  Cyprius ,  a  Scholiaste  Aristopha¬ 
nis  et  a  Porphyrio  citantur. 

De  omnibus  tamen  hisce  Asclepiadibus  vix  aliud  quid  compertum 
habemus,  nisi  nomen  patriamque,  neque  operae  pretium  videtur,  curio¬ 
sius  in  ipsos,  quos  partim  confusos  fuisse  putem,  inquirere. 


Sed  haec  sufficiant.  Etenim  transire  et  vero  properare  dulcissimo 
officio  propellimur  ad  diei  festissimi  et  auspicatissimi  solemnia  procla¬ 
manda.  Advenit  nempe  dexterrimis  auguriis 

DIES  NATALIS 

FRIDERICI  GUILELMI  III. 

REGIS  BORUSSORUM  AUGUSTISSIMI  ET  POTENTISSIMI,  UNI¬ 
VERSITATIS  NOSTRAE  FRIDERICIAE  GUILELMIAE  RHENANAE 
CONDITORIS  ET  NUTRITORIS  MUNIFICENTISSIMI, 

quem  diem  sicut  omnibus .  terrarum  Borussicarum  incolis  celebratissi¬ 
mum,  ita  nostrae  praesertim  almae  musarum  sedi,  cui  nuperrimo 
beneficio  Rex  Optimus  nomen  Fridericiae  Guilelmiae  Rhenanae  in 
summum  huius  Universitatis  decus  gaudiumque  tribuere  decrevit,  fe¬ 
stissimum  piis  votis  pro  salute  Regis  Evergetae  publicaque  oratione  et 
concentu  musico  celebrabimus.  Votorum  autem  nostrorum  gratiarum¬ 
que  piarum  publicus  interpres  erit 

Vir  amplissimus  Aug.  Ferdin.  Naeke,  Prof.  Eloqu.  P.  0. ,  Col¬ 
lega  nobis  coniunctissimus. 

Recitata  ab  Ipso  oratione  festa  h.  1.  q.  c.,  alterum,  quod  restat,  officium 
ab  oratore  solemniter  perficietur.  Nimirum  renuntiabit  Is  ex  .scbedis 
a  Rectore  Magnifico  apertis  nomina  eorum  Universitatis  nostrae  Alumno¬ 
rum,  qui  in  certamine  litterario,  optime  solutis  quaestionibus,  quae 
ante  bos  duos  annos  propositae  fuerant,  ex  singulorum  ordinum  iudi- 
ciis  palmam  meruerunt,  aut  saltem  proxime  ad  merendam  accesserunt. 

Quae  solemnia  ut  praesentia  sua  condecorare  velint  Piegiae  huius 
Universitatis  curandae  Praepositus  Perillustris ,  Academiae  Professores  et 
Doctores  clarissimi,  Proceres  et  Magistratus  urbis  honoratissimi,  Cives 
Academici  ornatissimi ,  et  quotquot  musis  nostris  favent,  omni  qua 
par  est  observantia  rogamus,  Eosque  invitatos  esse  volumus. 


Accedimus  nnnc  ad  indicanda  ea  eruditionis  solidioris  temporisque  studiorum 
academicorum  bene  transacti  documenta,  quae  a  doctis  Universitatis  nostrae  alumnis, 
ad  certamen  litterarium  concurrentibus,  quaestionum  a  singulis  Ordinibus  ante  bos 
duos  annos  promulgatis  solvendarum  causa  anno  praeterito  nobis  tradita  fuere,  atque 
ad  declarandos  Eos  concertantium,  qui  anno  abliinc  inter  ipsa  Regia  natalis  festi  so¬ 
lemnia  aut  victores  aut  ad  palmam  prope  accedentes  renunciati  sunt. 

I.  ORDO  THEOLOGORUM  CATHOLICORUM  duas  proposuerat  quaestiones, 
unam  dogmaticam,  alteram  exegeticam,  Illa  huius  erat  argumenti : 

Ex  doctrina  chnstiana  x  cum.  Jidei  tum  morum ,  eruatur  Jinis  simplex  atque  ex¬ 
cellens  ,  in  quem  ipsa  haec  doctrina  sui  sequaces  dirigat ;  erutusque  diluendis  ra¬ 
tionibus  contrariis  sustentetur  j  denique  colligatur ,  totum  salutis  negotium  in  eo  esse  x 
ut  primaeva  conditio  humana  recuperetur . 

Duae  oblatae  sunt  Commentationes:  una  inscripta  symbolo:  ovv  vpeTg 

veIslol,  wtJTiSQ  o  naxqq  vpcav  o  sv  voig  ovquvoig  Tshsiog  €otl.  Altera  symbolo:  Niti- 
jnur  in  vetitum ,  semper  cupimuscjue  negata.  Auctor  prioris  commentationis  tam  om¬ 
nibus  partibus  perfecta  Theologiae  dogmaticae  scientia  imbutum  se  esse  scriptione 
sua  demonstravit,  ut  praemium  certe  et  palmam  tulisset,  si  ex  proposita  quaestione, 
non  vero  ex  praeconcepta  sua  opinione  argumentum  tractandum  eiusque  tractandi 
rationem  cognovisset  ;  ac  si  minus  graviter  et  frequenter  offendisset  tam  contra  re** 
gulas  grammatices  quam  contra  prima  styli  latini  praecepta.  Etiam  posterioris  com* 

mentationis  auctor  plenam  quaestionis  sententiam  adsecutus  non  est,  atque  inde  ac¬ 
curata  et  perfecta  disputatione  argumentum  propositum  non  perlustravit ;  ita  tamen 
in  parte  difficiliori  versatas  est,  ut,  quod  rei  summam  attinet,  quaestioni  eum 
quodammodo  satisfecisse  negari  non  possit.  Praeterea  plura  scientiae  haud  vulgaris 
specimina,  et  sermo  nativus,  liquidus  ac  fere  integer  ingenium,  et  doctrinam  scrip¬ 
toris  commendant.  Quare  Ordo,  quamquam  mancam  commentationem  vituperandam 
censuit,  praesertim  cum  incuria  et  properantia  auctoris  talem  eam  evasisse  plane 
cognoverit,  tamen  praemium  ei  adiudicare  non  dubitavit,  simul  vero  declarans  , 
priorem  ad  eam  proxime  accessissd.  Praemio  ornati  nomen  est  Josephus  Vogel- 
sang,  Wiedenbrtikensis ;  huic  autem  accedentis  Josephus  Baltzer,  Antenacensis. 

Exegetica  quaestio  haec  erat:  Explicetur  ex  1  Cor.  XII.,  quae  fuerit  S.  Pauli 
Apostoli  sententia  de  donis  3  quibus  gaudebant  aetate  apostolica  Christiani ,  spirituali¬ 
bus  extraordinariis , 

Tres  oblatae  sunt  huius  argumenti  dissertationes,  his  sententiis  insignitae :  prima: 

7idoa  dboig  dyadi],  v.ai  riuv  dcoQqpa  xehsiov ,  dvcodcv  sotl  xarafiulvoy  and  tov  narQog 
rcdv  q)Ojicov,  Secunda :  Voluisse  sat  est >  ,  Tertia  :  Difficile  est  proprie  communia 

dicere.  • 

Prioris  auctor  oh  diligentiam  in  exponenda  S.  Pauli  sententia  positam  multam 
meruit  laudem  :  varia  etiam  loca  ,  quae  ad  quaestiqnem  solvendam  pertinere  vi¬ 
debantur,  ex  profanis  et  ecclesiasticis  scriptoribus  diligenter  congessit:  sed  cum 
plurima,  quae  ad  rem  pertinent,  omiserit,  praemio  dignus  censeri  non  potuit.  Reliqui 
duo  concertatores,  argumentis  ex  usu  loquendi,  contextu  et  locis  parallelis  petitis, 
accurate  et  copiose  probarunt:  dona  haec  spiritualia  e  sententia  S.  Pauli  praeter 
rerum  naturam  exstitisse.  Is;  quem  secundo  loco  posuimus,  singula  dona  industria 
singulari  exposuit,  alter  continuationis,  «t  ordinis  serieique  rerum  habita  ratione 
omnia  inter  se  apta  bene  et  colligavit,  et  colligata  melius  ccniunxit.  Qui  si  alte¬ 
rum  diligentia  et  puritate  sermonis  latini  non  aequat,  ingenii  acumine  praestat. 
Virtutibus  igitur  et  vitiis  aequa  lance  pensitatis  Ordo  utramque  commentationem 
laude  celebrandam,  praemiumque  aequaliter  dividendum  esse  censuit.  Nomen  illius 
est  Jacobus  Bodenbeim,  Dusseldorfensis  ,  liuius  Johannes  Franciscus 
Demme,  Daunensis. 

*  e  . 

'  *  \  •  ,’*•**  i  '  V  '  ’  '  *  V.‘-  * 

II.  ORDO  THEOLOGORUM  E V A X GEL I C  O RU M  primo  ,  ut  locus  de  Apoca¬ 
tastasi  Omnium  denuo  illustraretur,  edixerat. 

Prodierunt  duo  concertatores.  Uni  est  symbolum:  ovy  crti  rfq  sXafivv ,  •tdtto*u 
t)i  vjg  y.uTah]\popsvoi ;  alteri  nlntcndas  animum  studiis  et  rebus  honestis. a 

Priori  qui  symbolo  usus  est,  addictus  illustrandae  Eschatologiae  sacrae  et  refutando 
Origeni  — -  quem  utinam  non  repetito  Originem  scripsisset  —  doctrinam  haud  vul¬ 
garem  idoneamque  ,in  judicando  subtilitatem  adhibuit,  et  tam  egregio  specimine  pro- 

bavit ,  quantam  in  theologia  profecerit,  ut,  si  orationis  flumen  ab  erroribus  satias 
cohibuisset  et  partem  quaestionis  dogmaticam  caratius  explicuisset,  omni  de  parte 
laudandus  foret.  — >  Altera  commentatio  praeterquam  quod  ob  festinatum  literarum 
ductam  lectu  difficillima  habetur,  vitiis  laborat  plurimis  quidem,  iisque  gravibus, 
dictione  incondita  ,  malo  quodam  philosophandi  pruritu  et  Origeniana  Paulinis 
aequandi  studio,  negligentiori  denique  exegesi :  sed  non  contemnendo  specimine 
docet,  quanto  nisu  scriptor  ad  meliora  et  altiora  contendat.  Decretum  est,  ut 
priori  concertatori  -praemium  primarium  cedat,  alteri  secundarium.  Illi  nomen  est 
Jo.  Petr.  R.oloff,  Dantiscanus,  huic  F r.  Henr.  Car.  Lasinsky,  Confluentinus. 

Praeterea  —  quum  e  superioris  anni  certamine  reliquum  esset  praemium  -— 
idem  Ordo  voluerat ,  ut  in  originem  et  propositum  libri  antiqui ,  qui  titulo  Constitu¬ 
tionum  Apostolorum  circumfertur  ,  inquireretur . 

Hunc  etiam  agonem  duumviri  ingressi  sunt,  Uni  symbolum  est  »dv%  otl  rfiq 
€%a§ov  x.  A. «  alteri  El  nvsv^iuii  ayeo$s ,  ovx  ieris  vnb  vojiov. 

Prior  latinitate  sic  satis  casta,  passim  eleganti,  at  tautologiis  plena  usas  est. 
Diligentiam  autem  plane  eximiam  expendendis  veterum  testimoniis  moderandisquek 
recentiorurn  aut  profligandis  opinionibus  probavit,  et  ad  vindicandam  septem  prio¬ 
rum  librorum  unitatem  originalem,  ad  intelligendas  interpolationes  demonstrandam- 
que  octavi  libri  seriorem  accessionem  nova  quaedam  eaque  non  mala  attulit.  Alter,  * 
stilo  inferior,  operosa  locorum  collatione  aequalis,  methodo  inquirendi  et  judicandi 
solertia  praestantior.  Sed  ultra  modum  conjecturis  indulsit,  dum  tot  operum  ab 
origine  diversorum  consarcinationem  probatum  ivit.  Uterque  neglexit  libri  graeci- 
tatem  ,  uterque  nimis  e  longinquo  Canones  Apostolorum  spectavit,  neque  alteruter, 
quid  Clementis  nomen  hac  in  causa  valeat,  recte  exposuit,  Nihilominus  quaestio¬ 
nem  perdifficilem,  si  res  summa  spectetur,  bene  tractarunt,  immo  exornarunt  et 
promoverunt.  Censuit  Ordo,  ut  proposito  praemio  ex  aequo  potiantur.  Nomen 
prioris  est  Otto  Krabbe  Hamburgensis  j  alterius  Henr.  Aug.  Theod.  Gieseler 
Wertherensis. 

III.  ORDO  JURISCONSULTORUM  postulaverat : 

ut  de  possessionum  et  temporum  accessionibus  disputaretur. 

Tres  oblatae  sunt  commentationes,  duae  vero  ex  his  elapso  iam  legitimo  spatio, 
ideoque  ex  decreto  superioris  anni  a  certamine  excludendae.  Tertia  cum  tessera: 
tentasse  iuvabit ,  tot  scripturae  mendis  et  arbitrariis  verborum  contractionibus  labora¬ 
bat,  ut  lectionem  prorsus  non  admitteret.  Eandem  igitur  quaestionem  de  possessio¬ 
num  ac  temporum  accessionibus  repetendam,  licentia  data  iis,  qui  nimis  sero  commen¬ 
tationes  ea  de  re  tradiderant ,  idem  certamen  proximo  anno  ineundi,  praetereaque 
alteram  quaestionem  effectu  secundarum  nuptiarum  circa  bona  coniugum  ex 

germanico  iure  medii  acvi«  addendam  Ordo  censuit. 

IV.  ORDCVMEDICORUM 

4S> 

proposuerat  ante  tres  annos,  annisqne  sequentibus  iteraverat,  quaestionem  : 

«Experientia  comparetur  sanguis  arteriosus  cum  venoso,  in  homine  et  in  ani¬ 
malibus  vertebratis,  physice,  chemice  et  phjsiologice.ee. 
h  Cui  vero  solvendae  operam  dare  praeteritis  annis  nullus  se  accinxerat. 

Praeterito  anno  tertium  repetitae  respondit  unicus  tractatus,  cui  sjmbolum  ex 
Homero  est  ;  1 

vvriva  (usv  xsv  eag  .  .  .  .' 

cU/LiuTog  uogov  ifiev odf  tol  vrj^UQre; 

irixpsi, 

Censuit  Ordo,  in  re  ardua  non  inaniter  posuisse  operam  hujus  tractatus  aucto¬ 
rem.  Laudat  eruditionem,  quae  omnia,  quibus  res  vere  explicatur,  collegit  5  laudat 
physiologiae  auxiliarumque  disciplinarum  studium,  argumenti  dispositionem,  sanum 
dicendi  genus. 

Experimentis  circa  naturam  utriusque  sanguinis  instituendis  non  defuit  auctor; 
copiam  tamen  auctiorem  et  inprimis  eorum,  quae  sanguinis  discrimen  in  vertebratis 
inferiorum  ordinum  illustrare  potuissent,  poslulasset  absolutior  rei  tractatio. 

Quam  ad  ulterius  prosequendam  ut  Ordo  auctorem  incitet,  simulque  ea,  quae 
praestitit,  ornet,  totum  coronae  adnexum  pretium  unanimi  consensu  illi  addixit. 

Scheda  Homericis  verbis  inscripta  nomen  habet :  Hermann  JNasse,  Bonnensis. 

Super  altera  quaestione ,  quam  Ordo  Med.  ante  duos  annos  proposuerat,  scilicet: 

»de  mutatione  universi  praegnantium  corporis  ah  ipsa  impraegnatione  oriunda, 
deque  ejusdem  vi  morborum  in  ipsa  graviditate  et  profligandorum  et  provocando¬ 
rum,  nec  non  demum  de  eruenda  inde  morborum  aestimatione  curaque« 

duas  accepit  commentationes,  unam  tempore  legitimo,  die  tertio  Maii,  alteram 
hoc  jam  aliquantum  praeterlapso. 

Utriusque  laudat  Ordo  diligentiam  atque  studium.  Prima  scriptio  symbolo 

Jlavva  doxipal^ovTSg , 

T  0  yuXbv  yUT€/€T£ , 

notata,  multa  solerte  collegit,  factaque  illa  lucido  ordine  disposuit.  Argumenti 
autem  disquisitio  pathologica  non  satisfecit;  in  aestimatione  et  cura  morborum,  qui 
gravidarum  sunt,  desideratur  exactius  therapiae  studium. 

Auctorem  ad  praemium  merendum  accessisse  decrevit  ordo  ,  eique  pro  diligen¬ 
tiae  testimonio  et  ad  ulterioris  studii  incitamentum  illud  ad  dimidium  tribuit. 

Qui  hunc  tractatum,  symbolo  dicto  insignitum  scripsit,  est  Anton  Joseph 
Richter,  Confluentinus* 

Commentatio  altera  symbolo  parum  apto  : 

nur  Ijutetn  tn’£  uotfe  50?ettfc^ettlc6ejt«  2C. 

inscripta,  praestat  priori  historica  argumenti,  de  quo  agit,  expositione  et  cognitione 
pathologica;  neglexit  autem  mutationes  in  graviditate  ex  converso  partium  situ  ori¬ 
undas;  neglexit  plurium  rerum  accuratiorem  disquisitionem.  Quam  oh  causam  et  oh 
praetermissum  ah  auctore  constitutum  tractatus  offerendi  tempus,  illius  modo  cum 
laude  mentionem  facere  potest  Ordo,  scheda,  quae  nomen  auctoris  obtegit,  non 
aperta. 

*  '  '  '  -  >  .  j  » 

V.  ORDO  PHILOSOPHORUM  illiusdem  anni  praeconio  tria  obtulerat  certa¬ 
mini  argumenta.  Primum  philosophicum  erat,  de  Anaxagora;  in  quo  duo  iuvenes 
utilissimum  virium  et  doctrinae  suae  periculum' fecerunt.  Laudem  non  mediocrem, 
immo  palmam  victricem  et  praemium  ex  unanimi  Ordinis  iudicio  is  reportavit,  qui 
libello  suo  praescripsit  hunc  versum  Tragici :  Tcjj  yuy  tiqvovvtl  y.ai  Ocog  ovV.u/ufidvse, 
et  cuius  nomen  est:  Guilelmus  Scho.rn ,  Bonnensis.  Sequitur  alter,  qui  hanc  sibi 
ex  Theognide  tesseram  sum  sit ;  Kat  octicpycov  rjpaqzs:  Aeque  hic  suo  conatu  prorsus 
excidit,  et  saltem  dignus  est  iudicatus,  qui  nonnullo  intervallo  ad  victoris  laudes  ap¬ 
propinquaret,  et  quarta  praemii  parte  contentus  discederet,  Aonien  est:  Henncus 
Kalthofj  Warendorfensis  Guestphalus. 

Altera  quaestio  erat  historica  j  de  classe  et  copiis  maritimis  Atheniensium,  Clas¬ 
sicum  hoc  periculum  unus  subiit,  et  infelix  fecit  naufragium.  Itaque  haec  eius  opel¬ 
la,  quamvis  severo ,  tamen  iustissimo  iudicio,  tota  reieeta  est. 

Postremo  erat  editum  argumentum  Orientalium  litterarum.  Certator  unus  exortus 
est,  sed  insignis,  ut  meruerit,  qui  praemio  integro  et  indiviso  ornaretur.  Qnare  id 
assignatum  est  commentario,  qui  symbolum  habet:  '  »Est  quadam  prodire  tenus, « 
Ecce  nomen:  Carolus  Theod.  Johannsen Aortorfensis  Holsatus. 


N  O  V'A  E  QUAESTIONES, 

quae  a  singulis  Ordinibus  pro  anno  proxime  futuro  1828 — 29  certaminis  causa  pro¬ 
ponuntor,  et  hic  proclamantur: 

I.  ORDINIS  THEOLOGORUM  CATHOLICORUM: 

Expendatur  j  an  et  quale  meritum  habeat  fides  >  quae  est  argumentum  non  app 
r entium  ,  et  cuius  dignitatis  sit  ei  superstructa  morum  doctrina }  si  totam  hanc  rem 
consideraveris  philosophice ,  Tunc  addatur ,  quam  mirifice  cum  hoc  consentiant  sa¬ 
crae  litterae  Christianorum  cum  in  fidei  laudibus  tum  in  adornanda  doctrina  morali , 
ita  ut  plane  appareat  concentus  inter  philosophiam  et  naturam  theologiae  moralis  Chri¬ 
stianae. 


a- 

II.  ORDINIS  THEOLOGORUM  EVANGELICORUM : 

Agatur  de  auctoritate ,  pretio  atque  usu  librorum  V.  T.  apocryphorum « 

III.  ORDINIS  JURISCONSULTORUM. 

Disseratur  de  nobilitatis  altioris  germanicae  ( fceS  fccilffcfyett  fyotyett  $lbelS)  tam 
antiqua  qudm  hodierna  significatione  atque  indole  secundum  constitutiones  et  iura  S. 

Imperii  Ro mani- Germanici ,  et  foederis  inter  principes  urbesque  liberas  Germaniae  ho¬ 
diernae  icti.  t  ' 

1Y.  X)RBO  MEDICORUM  * 

pro  anno  futuro  duas  quaestiones  concertandi,  studiosis  palmaeque  cupidis  offert.  Pri¬ 
ma  ,  eaque  nova,  haec  est: 

I.  Quum  salium  mediorum  ,  eorumque  speeiatim  ,  quae  antiphlogistica  dici 
solent  ,  tanta  non  solum  sit  chemica  diversitas,  tam  quod  ad  partes  constituentes, 
quam  quod  ad  mixtionis  et  quantitatis  constituentium  rationes ,  sed  virium  quoque 
et  effectuum  medicinalium  haud  exigua  differentia  ,  necessarium  et  prorsus  e  re  artis 
medicae  erit,  observationis  exactioris  ope  singulorum  salium  sic  dictorum  antiphlo- 
gisticorum  singulares  et  inter  se  differentes  effectus  in  organismum  humanum  tum 
generaliores  tum  medicamentarios  in  specie,  atque  proinde  administrandorum  singu¬ 
lorum  salium  indicationes  specialiores  propriasque  distinctius  eruere»  Quare  Ordo 
Medicus  desiderat: 

»  Ut  satis  copiosa ,  accurata  y  et  ab  omni  partium  studio  libera  ob servatione } 
in  hominibus  solis  scite  et  prudenter  instituenda  ^  pro  tempore  eruantur  atque 
probentur  effectus ,  quos  exercent :  i)  Kali  nitricum  ,  2)  Natrum  nitri  cum 

5)  JS  atrum  sulphuricum ,  4)  Amnonunn  muriaticum ,  5)  Tartarus  depuratus 

6)  Tartarus  boraxaius ,  in  hominibus  variae  naturae  variaeque  aetatis atque  * 

variae  conditionis  morbosae ,  maxime  in  iis  morbis ,  qui  dicuntur  inflamma- 
torii .  * 

Iu  bisce  observationibus  consignandis  atque  inter  se  comparandis  potissimum 
differentiae  ebectuum,  qua  sales  dicti  tum  systema  sanguineum  (cor  et  arterias  prae¬ 
sertim),  tum  systema  nervosum,  nec  non  lymphaticum  generalius,  tum  primas  vias 

et  digestionis  negotium,  tum  vias  cutaneas  nec  non  urinarias  afficiunt,  ratio  ha¬ 
benda  erit. 

Quod  ad  reliqua  salia  media  illius  familiae,  eorum  simile  examen  therapeuticum 
alii  tempori  Ordo  medicus  servat  proponendum. 

II.  Altero  loco  Ordo  medicus  eandem  illam  iterum  offert  quaestionem,  quam 
anno  praeterito  iam  proposuerat,  nemine  tum  in  ea  vires  periclitante;  nimirum: 

Disseratur  de  statu  nervoso  et  putrido  coque  non  primario sed  morbis 
inflammatoriis ,  sub  illorum  decursu  3  super  veni  ente ,  Inquiratur  scilicet 
d)  qua  ratione  fiat  ?  ut  talis  eaque  adeo  insignis  naturae  morbi  mutatio  locum 

inveniat?  2)  quibusnam  signis  ,  si  contigerit,  cognoscatur?  3)  quae  in  casu 
tam  ancipiti  artis  praesidia  in  usum  vocanda  ? 

V.  ORDO  PHILOSOPHORUM 

daas  pro  anno  proximo  sistit  quaestiones,  alteram  historici ,  alteram  philosophici  ar¬ 
gumenti  : 

Prior  haec  est  : 

Illustrentur  Alexandri  Magni  expeditiones  per  orientales  imperii  Persici  provin¬ 
cias,  regiones  Transoxianas  Indiamque  susceptae,  tum  e  geographis  antiquis  ,  tum  e 
peregrinatorum  recentiorum  commentariis.  Situs  locorum  ad  situm  hodiernum  refe¬ 
ratur . 

Posterior  ita  habetor: 

Inquiratur  in  methodum,  quae  in  theoriis  condendis  psychologicis  observanda  sit, 
deinde  exempli  causa  capita  de  conscientia ,  de  imaginatione  ,  nec  non  de  voluntate 
exponantur. 

En,  Commilitones  Optimi,  largam  lionorificumqne  virinm  tentandarum  campum! 
En  diligentiae  comprobandae,  et  quaestus  nobilissimi,  palrnam  victricem  dicimus, 
capessundi  vere  abundantem  copiam!  Accingite  itaque  Vos  ad  certaminis  aciem,  et 
in  periclitandis,  quae  ardua  videantur,  ne  lassari  Vos  sinite!  At  memores  estote 
legis,  qua  dies  III.  Maii  ut  terminus  ultimus  praefixus  est,  ultra  quem  commenta¬ 
tiones,  Umiversitatis  Secretario  praeclaro  certaminis  causa  tradendae ,  non  amplius 
ad  concursum  admitti  possunt.  Valete. 

Dabamus  Bonnae  d»  22.  Julii  MDCCCXXVIII. 


CORRIGENDA 

Pag.  ii.  lin.  4*  dei.  verba  „ l .  m.  Kurt  Sprengel e t  transponantur  in  lin.  5.  ante  C.  Fr.  Burdaeh, 
Pag.  16.  in  adnotat.  lin.  24*  loco  minium  leg,  nimium. 

Pag.  32.  lin,  17,  loco  promulgatis  leg.  promulgatarum . 


